open-index/open-wikipedia-markdown huggingface dataset:
ଭି. ଅନ୍‌ବିଟେବୁଲ୍

**ଭି. ଅନ୍‌ବିଟେବୁଲ୍** (ବିକାଶ ଅନ୍‌ବିଟେବୁଲ୍ ଭାବରେ ମଧ୍ୟ ଜଣା) ହେଉଛି ମୁମ୍ବାଇର ଏକ ନୃତ୍ୟ ଦଳ । ଏହି ନୃତ୍ୟଦଳଟି ୨୦୧୮ ମସିହାରେ ଷ୍ଟାର୍ ପ୍ଲସ୍‌ରେ ପ୍ରସାରିତ ନୃତ୍ୟ ଭିତ୍ତକ କାର୍ଯ୍ୟକ୍ରମ ଡ୍ୟାନ୍ସ ପ୍ଲସ୍‌ରେ ଅଂଶଗ୍ରହଣ କରିବାପରେ ଲୋକ ଲୋଚନକୁ ଆସିଥିଲା ଏବଂ ଏହି ପ୍ରତିଯୋଗିତାରେ ୪ର୍ଥ ସ୍ଥାନ ଅକ୍ତିଆର କରିଥିଲା । ୨୦୧୯ ମସିହାରେ ସେମାନେ ଯେତେବେଳେ *ଆମେରିକାଜ୍ ଗଟ୍ ଟ୍ୟାଲେଣ୍ଟର* ଚତୁର୍ଦ୍ଦଶ ଭାଗରେ ଅଂଶଗ୍ରହଣ କରିଥିଲେ ଏବଂ ବାସ୍କେଟବଲ୍ ଖେଳାଳୀ ତଥା ଅତିଥି ବିଚାରପତି ଡ୍ୱାଇନ୍ ୱେଡଙ୍କଠାରୁ ଗୋଲଡେନ୍ ବଜର୍ ପ୍ରାପ୍ତ କରିଥିଲେ, ସେତେବେଳେ ସେମାନେ ଆନ୍ତର୍ଜାତୀୟ ସ୍ତରରେ ପ୍ରସିଦ୍ଧିଲାଭ କରିଥିଲେ ।

ଫେବୃଆରୀ ୨୦୨୦ରେ, ସେମାନେ *ଆମେରିକାସ୍ ଗଟ୍ ଟ୍ୟାଲେଣ୍ଟ୍: ଦ ଚାମ୍ପିଅନ୍ସ*ର ୨ୟ ଭାଗର ବିଜୟୀ ହୋଇଥିଲେ ।

ଏହି ନୃତ୍ୟଦଳର ନୃତ୍ୟଶିଳ୍ପୀମାନେ ମୁମ୍ବାଇର ବସ୍ତୀ ଅଞ୍ଚଳର, ଯେଉଁମାନେ ସେଠାରେ ବିଦ୍ୟୁତ୍ ବିନା ଖରାପ ଅବସ୍ଥାରେ ରହୁଥିଲେ, ଯାହାଙ୍କ ପାଖରେ ପିଇବା ପାଇଁ ମଧ୍ୟ ବିଶୁଦ୍ଧ ପାନୀୟଜଳ ନଥାଏ ।

## ପ୍ରାରମ୍ଭିକ ତଥ୍ୟ 
ଅଭ୍ୟାସ ସମୟରେ ଷ୍ଟଣ୍ଟ ପ୍ରଦର୍ଶନ କରି ମୃତ୍ୟୁବରଣ ଏହି ଦଳର କରିଥିବା ପୂର୍ବତନ ସଦସ୍ୟ ବିକାଶ ଗୁପ୍ତାଙ୍କ ପରେ ନାମର ଆରମ୍ଭରେ ଥିବା ଅକ୍ଷର ଭି (V) ଅନୁସାରେ ଏହି ଦଳର ନାମକରଣ କରାଯାଇଛି । ୨୦୧୭ ମସିହାରେ ସେମାନେ ପ୍ରଥମେ କଲର୍ସ ଟିଭିରେ ପ୍ରସାରିତ ନୃତ୍ୟ ଭିତ୍ତିକ କାର୍ଯ୍ୟକ୍ରମ *ଇଣ୍ଡିଆ ବନେଗା ମଞ୍ଚ*ରେ ଭାଗନେଇଥିଲେ ।

୨୦୧୮ ମସିହାରେ, ସେମାନେ ଭାରତୀୟ ନୃତ୍ୟ ପ୍ରତିଯୋଗିତା *ଡ୍ୟାନ୍ସ ପ୍ଲସରେ* ପ୍ରତିଦ୍ୱନ୍ଦ୍ୱିତା କରି ୪ର୍ଥ ସ୍ଥାନରେ ରହିଥିଲେ ।

### *ଆମେରିକାସ୍ ଗଟ୍ ଟ୍ୟାଲେଣ୍ଟ୍* 
୨୦୧୯ ମସିହାରେ ସେମାନେ *ଆମେରିକାସ୍ ଗଟ୍ ଟ୍ୟାଲେଣ୍ଟ୍‌ରେ* ଭାଗନେଇଥିଲେ । ସେମାନଙ୍କର ପ୍ରଥମ ନୃତ୍ୟରେ ବିଚାରପତି ହାଓ ମାଣ୍ଡେଲ, ଗାବ୍ରିଏଲ୍ ୟୁନିଅନ୍, ଜୁଲିୟାନ୍ ହଫ୍, ସାଇମନ୍ କୋୱେଲ୍ ଏବଂ ଅତିଥି ବିଚାରପତି ଡ୍ୱାଇନ୍ ୱେଡ୍ ସମସ୍ତେ ସେମାନଙ୍କୁ ଛିଡ଼ା ହୋଇ ପ୍ରସଂଶା କରିଥିଲେ । ସେମାନଙ୍କ ପ୍ରଦର୍ଶନରେ ପ୍ରଭାବିତ ହୋଇ ଅତିଥି ବିଚାରପତି ୱେଡ୍ ଗୋଲଡେନ ବଜର୍ ଦବାଇଥିଲେ ଏବଂ ସେମାନଙ୍କୁ ସିଧାସଳଖ କ୍ୱାର୍ଟର ଫାଇନାଲକୁ ପଠାଇଥିଲେ । ଏହାପରେ ସେମାନେ କ୍ୱାଟର ଫାଇନାଲ୍ ଏବଂ ସେମିଫାଇନାଲରେ ସଫଳ ହୋଇ ଫାଇନାଲ୍‌ରେ ପହଞ୍ଚିଥିଲେ, ମାତ୍ର ୪ର୍ଥ ସ୍ଥାନ ରହିଥିଲେ ।

### ଆମେରିକାସ୍ ଗଟ୍ ଟ୍ୟାଲେଣ୍ଟ୍: ଦ ଚାମ୍ପିଅନ୍ସ 
ଭି. ଅନ୍‌ବିଟେବୁଲ୍ ୨୦୨୦ ମସିହାରେ *ଆମେରିକାସ୍ ଗଟ୍ ଟ୍ୟାଲେଣ୍ଟ୍: ଦ ଚାମ୍ପିଅନ୍ସ*ରେ ଭାଗନେଇଥିଲେ ଏବଂ ଆରମ୍ଭରୁ ହାଓ ମାଣ୍ଡେଲଙ୍କଠାରୁ ଗୋଲଡେନ୍ ବଜର୍ ପାଇ ସିଧାସଳଖ ଫାଇନାଲ୍‌ରେ ପହଞ୍ଚିଥିଲେ । ଫାଇନାଲ୍‌ରେ ସେମାନେ ଟ୍ରାଭିସ୍ ବରକରଙ୍କ ସହ ମିଶି ନୃତ୍ୟକଳା ପ୍ରଦର୍ଶନ କରିଥିଲେ ଏବଂ ଏହି ପ୍ରତିଯୋଗିତାକୁ ଜିତି "ବିଶ୍ୱ ଚାମ୍ପିଅନ" ଆକ୍ଷା ପାଇଥିଲେ ।

## ଦୂରଦର୍ଶନ 
## ଆଧାର 
ଶ୍ରେଣୀ:ଭାରତୀୟ ନୃତ୍ୟ ଦଳ
ଖାଓ ଫିଂଗ୍ କାନ୍‍

thumb|ଖାଓ ଫିଂଗ୍ କାନ୍ ଦ୍ୱୀପ
**ଖାଓ ଫିଂଗ୍ କାନ୍** ବା **କୋ ଖାଓ ଫିଂଗ୍ କାନ୍** (ଇଂରାଜୀରେ **Khao Phing Kan**, ଥାଇ ଭାଷାରେ **เขาพิงกัน** ବା **เกาะเขาพิงกัน**) ଦ୍ୱୀପ ଥାଇଲାଣ୍ଡର ଫୁକେତରୁ ଉତ୍ତର-ପୂର୍ବକୁ ଥିବା ଫାଂଗ୍ ଙ୍ଗା ଉପସାଗରରେ ଅବସ୍ଥିତ । ଖାଓ ଫିଂଗ୍ କାନ୍‍ ତଟରୁ ପ୍ରାୟ ୪୦ ମିଟର ଦୂରରେ ସମୁଦ୍ର ମଧ୍ୟରେ ୨୦ ମିଟର ଉଚ୍ଚ ଏକ ପ୍ରସ୍ତର ସ୍ତମ୍ଭ ପରି ଦ୍ୱୀପ ରହିଛି ଯାହାକୁ **କୋ ଟାପୁ** (ଥାଇ ଭାଷାରେ **เกาะตาปู**) କୁହାଯାଏ । 

ଏହି ଦ୍ୱୀପଗୁଡ଼ିକର ଶିଳା ମୁଖ୍ୟତଃ ଚୂନ ପଥରରେ ଗଢ଼ା । ଏହି ଦ୍ୱୀପ ଆଓ ଫାଂଗ୍ ଙ୍ଗା ଜାତୀୟ ଉଦ୍ୟାନର ଅଂଶ ।
୧୯୭୪ ମସିହାରେ ନିର୍ମିତ ଜେମ୍ସ ବଣ୍ଡ ଚଳଚ୍ଚିତ୍ର *ଦ ମ୍ୟାନ୍ ୱିଥ୍ ଦ ଗୋଲ୍ଡେନ୍ ଗନ୍‍*ର କିଛି ଅଂଶ ଏହି ଦ୍ୱୀପରେ ନିର୍ମାଣ କରାଯାଇଥିଲା । ତା’ ପରଠାରୁ ଖାଓ ଫିଂଗ୍ କାନ୍ ଓ କୋ ଟାପୁକୁ ଲୋକମାନେ **ଜେମ୍ସ ବଣ୍ଡ ଦ୍ୱୀପ** (James Bond Island)** ନାମରେ ଡାକିବା ଆରମ୍ଭ କଲେ । **

## ନାମକରଣ 
ଥାଇ ଭାଷାରେ *ଖାଓ ଫିଂଗ୍ କାନ୍‍*ର ଅର୍ଥ ହେଲା "ପରସ୍ପରକୁ ଆଉଜି ରହିଥିବା ପାହାଡ଼" । ଏହି ଦ୍ୱୀପଗୁଡ଼ିକ ପରସ୍ପର ସହିତ ଏପରି ସଂଲଗ୍ନ ରହିଥିବାରୁ ଏପରି ନାମକରଣ କରାଯାଇଥିବା ସମ୍ଭବପର । “ଖାଓ ଟା ପୁ”କୁ ଅନୁବାଦ କଲେ ତାହାର ଅର୍ଥ “କଙ୍କଡ଼ାର ଆଖି” ଦ୍ୱୀପ ହୋଇଥାଏ । କୋ ଟା ପୁର ଅନୁବାଦ ହେଲା ଗେଣ୍ଡା ଦ୍ୱୀପ ଏବଂ ଏହି ଦ୍ୱୀପର ଆକାର ପାଇଁ ଏପରି ନାମ ଦିଆଯାଇଥିବ । ଥାଇ ଭାଷାରେ *କୋଃ*ର ଅର୍ଥ ଦ୍ୱୀପ ଏବଂ *ଖାଓ*ର ଅର୍ଥ ପାହାଡ଼ । ହେଲେ *କୋ*, *ଖାଓ* ଏବଂ *କୋ ଖାଓ* ପ୍ରାୟତଃ ଦ୍ୱୀପ ଅର୍ଥରେ ବ୍ୟବହୃତ ହୋଇଥାଏ । ୧୯୭୪ ମସିହାର ଜେମ୍ସ ବଣ୍ଡ ଚଳଚ୍ଚିତ୍ର “ଦ ମ୍ୟାନ୍ ୱିଥ୍ ଦ ଗୋଲ୍ଡେନ୍ ଗନ୍”ର କିଛି ଅଂଶ ଏଠାରେ ନିର୍ମିତ ହେବା ପରେ ଖାଓ ଫିଂଗ୍ କାନ୍ ଓ ଖାଓ ଟା ପୁ ପର୍ଯ୍ୟଟକଙ୍କ ମହଲରେ “ଜେମ୍ସ ବଣ୍ଡ୍ ଆଇଲ୍ୟାଣ୍ଡ୍” ରୂପେ ପ୍ରସିଦ୍ଧି ଲାଭ କଲା ଏବଂ କେବଳ ସ୍ଥାନୀୟ ଲୋକଙ୍କ ଛଡ଼ା ଏହାକୁ ପ୍ରକୃତ ନାମରେ କେହି ଡାକନ୍ତି ନାହିଁ ।

## ଇତିହାସ 
୧୯୭୪ ପୂର୍ବରୁ ଏଠାକୁ ବହୁତ କମ୍ ଲୋକଲଯାତାୟତ କରୁଥିଲେ । ଜେମ୍ସ ବଣ୍ଡ୍ ଚଳଚ୍ଚିତ୍ରର ମୁଖ୍ୟ ଖଳନାୟକ ଚରିତ୍ର ଫ୍ରାନ୍ସିସ୍କୋ ସ୍କାରାମାଙ୍ଗାଙ୍କ ବାସସ୍ଥାନ ରୂପେ ଏହି ଦ୍ୱୀପକୁ ଦେଖାଯାଇଥିଲା । ଚଳଚ୍ଚିତ୍ର ପରେ ଦ୍ୱୀପଟି ଏକ ଲୋକପ୍ରିୟ ପର୍ଯ୍ୟଟନ ସ୍ଥଳରେ ପରିଣତ ହେଲା କିନ୍ତୁ ଅଧିକ ପର୍ଯ୍ୟଟନ ଯୋଗୁଁ ଏହି ସ୍ଥାନ ବହୁ ମାତ୍ରାରେ ପ୍ରଦୂଷିତ ହେବାରେ ଲାଗିଛି ।

## ଜଳବାୟୁ 
ଏହି ଅଞ୍ଚଳରେ କ୍ରାନ୍ତୀୟ ମୌସୁମୀ ଜଳବାୟୁ ଅନୁଭୂତ ହୋଇଥାଏ । ଏଠାକାର ତାପମାତ୍ରା ପ୍ରାୟ ସ୍ଥିର ରହେ ଓ ଏଠାରେ ନିୟମିତ ଭାବେ ବୃଷ୍ଟିପାତ ହୋଇଥାଏ । ୧୯୬୧ ମସିହାରୁ ୧୯୯୦ ମସିହା ମଧ୍ୟରେ ସଂଗୃହୀତ ତଥ୍ୟାନୁସାରେ ଏଠାରେ ବାର୍ଷିକ ମଇରୁ ନେଇ ଅକ୍ଟୋବର ମାସ ପର୍ଯ୍ୟନ୍ତ ହାରାହାରି ୧୮୯ ଦିନରେ ୩୫୬୦ ମିଲିମିଟର ପର୍ଯ୍ୟନ୍ତ ବର୍ଷା ହୁଏ । ହାରାହାରି ତାପମାତ୍ରା ୨୩° ସେଲସିୟସ୍‍ରୁ ୩୨° ସେଲସିୟସ୍ ମଧ୍ୟରେ ରହିଥାଏ ଓ ଆପେକ୍ଷିକ ଆର୍ଦ୍ରତା ପ୍ରାୟ ୮୩% ।

ବୈଜ୍ଞାନିକ ମତାନୁସାରେ ଖାଓ ଟା ପୁ ପର୍ମିଆନ୍ ସମୟର ଏକ ପ୍ରବାଳ ଦ୍ୱୀପ । ଟେକ୍ଟୋନିକ୍ ପ୍ଲେଟ୍‍ର ଚଳନ ଘଟି ଭଗ୍ନ ଓ ବିଖଣ୍ଡିତ ଦ୍ୱୀପମାନ ସୃଷ୍ଟି ହୋଇଛି । ବାୟୁ, ଜଳ ତରଙ୍ଗ ଯୋଗୁଁ କ୍ରମଶଃ ପଥରଗୁଡ଼ିକର ଅବକ୍ଷୟ ଘଟି ବର୍ତ୍ତମାନର ଅବସ୍ଥା ସୃଷ୍ଟି ହୋଇଛି । ଜୁଆର ଯୋଗୁଁ ଘଟିଥିବା ଅବକ୍ଷୟ ଖାଓ ଟା ପୁ ତଳେ ସ୍ପଷ୍ଟ ରୂପେ ଦେଖିହେବ ।  

ଜେମ୍ସ ବଣ୍ଡ ଚଳଚ୍ଚିତ୍ର *ଦ ମ୍ୟାନ୍ ୱିଥ୍ ଦ ଗୋଲ୍ଡେନ୍ ଗନ୍‍*ର କଥା ଅନୁସାରେ ଖଳନାୟକ ଚରିତ୍ର ଫ୍ରାନ୍ସିସ୍କୋ ସ୍କାରାମାଙ୍ଗା ଏକ ଛତୁ ଆକାରର ପଥର (ଖାଓ ଟା ପୁ) ଉପରେ ଦୁଇଟି ବୃହତ ସୌର ପ୍ୟାନେଲ୍ ନିର୍ମାଣ କରିଥିଲେ ଯାହା ନିରବଚ୍ଛିନ୍ନ ଭାବେ ସୌର ଶକ୍ତି ଗ୍ରହଣ କରୁଥିଲା । ଖାଓ ଟା ପୁ ଦ୍ୱୀପଟି ଆଉ ଏକ ଜେମ୍ସ ବଣ୍ଡ୍ ଚଳଚ୍ଚିତ୍ର *ଟୁମୋରୋ ନେଭର୍ ଡାଇସ୍‍*ରେ ମଧ୍ୟ ଦେଖିବାକୁ ମିଳେ । ଏତତ୍ ବ୍ୟତୀତ ଇଟାଲୀୟ ଚଳଚ୍ଚିତ୍ର *କ୍ୱୋ ଭାଡୋ*ର ଏକ ଅଂଶ ମଧ୍ୟ ଏହି ଦ୍ୱୀପରେ ନିର୍ମିତ ହୋଇଥିଲା । 

## ଆହୁରି ଦେଖନ୍ତୁ 
* କୋରୋନ୍ ଦ୍ୱୀପ
* ହଣ୍ଡ୍ରେଡ୍ ଆଇଲ୍ୟାଣ୍ଡ୍ ଜାତୀୟ ଉଦ୍ୟାନ
* ଥାଇଲାଣ୍ଡ

## ଆଧାର 
## ଅନ୍ୟାନ୍ୟ ଲିଂକ୍ 
* Khao Phing Kan : Ao Phang Nga National Park, Thailand.

ଶ୍ରେଣୀ:ଦ୍ୱୀପ
ଜାଭା ସାଗର

**ଜାଭା ସାଗର** (ଇଣ୍ଡୋନେସିଆ: ଲାଉଟ୍ ଜାୱା) ହେଉଛି ସୁଣ୍ଡା ମହୀସୋପାନରେ ଥିବା ଏକ ବିସ୍ତୃତ ଗଭୀର ସମୁଦ୍ର । ଏହା ଉତ୍ତରରେ ଇଣ୍ଡୋନେସିଆର ବୋର୍ଣ୍ଣିଓ ଦ୍ୱୀପପୁଞ୍ଜ, ଦକ୍ଷିଣରେ ଜାଭା, ପଶ୍ଚିମରେ ସୁମାତ୍ରା ଦ୍ୱୀପ ଏବଂ ପୂର୍ବରେ ସୁଲାୱେସି ଦ୍ୱୀପ ମଧ୍ୟରେ ଅବସ୍ଥିତ | ଏହାର ଉତ୍ତର-ପଶ୍ଚିମ ଦିଗରେ କରିମାଟା ପ୍ରଣାଳିଦ୍ୱାରା ଦକ୍ଷିଣ ଚୀନ ସାଗର ସହିତ ସଂଯୁକ୍ତ । ଏହା ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ ।

## ଭୂଗୋଳ
ଜାଭା ସାଗର, ଜାଭା ଏବଂ ବୋର୍ଣ୍ଣିଓ ଦ୍ୱୀପପୁଞ୍ଜ ମଧ୍ୟରେ ଅବସ୍ଥିତ ପଶ୍ଚିମ ପ୍ରଶାନ୍ତ ମହାସାଗରର ଏକ ଅଂଶ | ଏହାର ଉତ୍ତରରେ ବୋର୍ଣ୍ଣିଓ (କାଲିମାନ୍ଟାନ୍), ଉତ୍ତର-ପୂର୍ବରେ ମାକାସର ପ୍ରଣାଳୀର ଦକ୍ଷିଣ ସୀମା, ସେଲିବେସ୍ ସମୁଦ୍ର, ଫ୍ଲୋରେସ୍ ସମୁଦ୍ର ଏବଂ ବାଲି ସମୁଦ୍ର, ଦକ୍ଷିଣରେ ଜାଭା ଦ୍ୱୀପ, ଦକ୍ଷିଣ-ପଶ୍ଚିମ ଦିଗରେ ସୁଣ୍ଡା ପ୍ରଣାଳି ଏବଂ ପଶ୍ଚିମରେ ସୁମାତ୍ରା ଦ୍ୱୀପ  ,  ଉତ୍ତର-ପଶ୍ଚିମରେ ବାଙ୍ଗକା ଏବଂ ବେଲିଟୁଙ୍ଗ ଦ୍ୱୀପ (ଦକ୍ଷିଣ ଚୀନ ସାଗରର ସୀମା) ଅବସ୍ଥିତ। 

ଜାଭା ସାଗର ୧,୭୯୦,୦୦୦ ବର୍ଗ କିଲୋମିଟର (୬୯୦,୦୦୦ ବର୍ଗ ମାଇଲ) ସୁଣ୍ଡା ମହୀସୋପାନର ଦକ୍ଷିଣ ଭାଗକୁ ଆବୃତ କରେ ।ଏହା ଏକ ସ୍ୱଳ୍ପଗଭୀର ସମୁଦ୍ର, ଏହାର ହାରାହାରି ଗଭୀରତା ୪୬ ମିଟର (୧୫୧ ଫୁଟ) । ଏହା ପୂର୍ବରୁ-ପଶ୍ଚିମକୁ ପ୍ରାୟ ୧,୬୦୦ କିଲୋମିଟର (୯୯୦ ମାଇଲ) ଦୀର୍ଘ ଏବଂ  ଉତ୍ତରରୁ-ଦକ୍ଷିଣ ଦୈର୍ଘ୍ୟ ୩୮୦ କିଲୋମିଟର (୨୪୦ ମାଇଲ)। ଏହାର ସମୁଦାୟ କ୍ଷେତ୍ରଫଳ ୩୨୦,୦୦୦ ବର୍ଗ କିଲୋମିଟର (୧୨୦,୦୦୦ ବର୍ଗ ମାଇଲ) ।

ଶେଷ ବରଫ ଯୁଗର ଶେଷରେ ସମୁଦ୍ର ପତ୍ତନ ବୃଦ୍ଧି ପାଇ ଏହା ସୃଷ୍ଟି ହୋଇଥିଲା। ସମୁଦ୍ର ତଳର ପ୍ରାୟ ସମତଳତା ଏବଂ ଡ୍ରେନେଜ ଚ୍ୟାନେଲଗୁଡିକର ଉପସ୍ଥିତି (ଦ୍ୱୀପ ନଦୀ ମୁହାଣରେ ଚିହ୍ନିତ) ସୂଚାଇଥାଏ ଯେ ସୁଣ୍ଡା ସେଲଫ ଏକଦା ଏକ ସ୍ଥିର, ଶୁଷ୍କ, ସମତଳ ଜମି ଥିଲା ଯାହା ମଧ୍ୟରେ କିଛି ମୋନାଡନକ୍ (ଗ୍ରାନାଇଟ୍ ପାହାଡ ଯାହା ବର୍ତ୍ତମାନର ଦ୍ୱୀପପୁଞ୍ଜ ଗଠନ କରେ) ଛିଡା ହୋଇ ରହିଥିଲା ।

## ଅର୍ଥନୈତିକ ପ୍ରଭାବ
ସମୁଦ୍ରର ଦକ୍ଷିଣ ଭାଗର ଭୂତାତ୍ତ୍ୱିକ ଗଠନ ଉତ୍ତର ଜାଭା ସହିତ ସମାନ ଭାବରେ ଗୃହିତ, ଯେଉଁଠାରେ ଖଣିଜତୈଳ ଖଣିଗୁଡିକ ସମୁଦ୍ର ତଳେ ମିଳିଥାଏ । ଦକ୍ଷିଣ-ପୂର୍ବ କାଲିମାନ୍ତାନର ଜଳରେ ମଧ୍ୟ ଖଣିଜତୈଳ ମିଳିବା ସମ୍ଭାବନା ଅନୁକୂଳ ଅଟେ । ପେଟ୍ରୋଲିୟମ ଏବଂ ପ୍ରାକୃତିକ ଗ୍ୟାସ ପାଇଁ ସଫଳ ଅନୁସନ୍ଧାନର ସ୍ଥାନ ଭାବରେ ଜାଭା ସାଗର ଇଣ୍ଡୋନେସିଆର ରପ୍ତାନି ଅର୍ଥନୀତିର ଆଧାର ହୋଇପାରିଛି |

ଜାଭା ସାଗରରେ ମତ୍ସ୍ୟୌତ୍ପାଦନ ଏକ ଗୁରୁତ୍ୱପୂର୍ଣ୍ଣ ଅର୍ଥନୈତିକ କାର୍ଯ୍ୟକଳାପ | ଏହି ଅଞ୍ଚଳରେ ୩୦୦୦ରୁ ଅଧିକ ପ୍ରଜାତିର ସାମୁଦ୍ରିକ ଜୀବ ଦେଖିବାକୁ ମିଳେ। କରିମୁଞ୍ଜାୱା ପରି ଅଞ୍ଚଳରେ ଅନେକ ଜାତୀୟ ଉଦ୍ୟାନ ଅବସ୍ଥିତ | ଇଣ୍ଡୋନେସିଆ ରାଜଧାନୀ ଜାକର୍ତ୍ତାର ଉତ୍ତରରେ ସହସ୍ର ଦ୍ୱୀପ ବିଶିଷ୍ଠ ଦ୍ୱୀପପୁଞ୍ଜ ଅବସ୍ଥିତ ।
ଜାଭା ସାଗର ଏକ ଲୋକପ୍ରିୟ ପର୍ଯ୍ୟଟନ ସ୍ଥଳୀ । ଏଠାରେ ସ୍କୁବା ଡାଇଭିଙ୍ଗ୍ଦ୍ୱାରା ଜଳମଗ୍ନ ଗୁମ୍ଫା, ପ୍ରବାଳ, ସ୍ପଞ୍ଜ ଏବଂ ଅନ୍ୟାନ୍ୟ ସାମୁଦ୍ରିକ ଜୀବକୁ ଅନୁସନ୍ଧାନ ଏବଂ ଫଟୋଗ୍ରାଫ୍ କରିବାର ସୁଯୋଗ ପ୍ରଦାନ କରେ ।
## ଇତିହାସ
ଦ୍ୱିତୀୟ ବିଶ୍ୱଯୁଦ୍ଧର ସବୁଠାରୁ ଘମଘୋଟ ନୌସେନା ଯୁଦ୍ଧ ମଧ୍ୟରୁ ଅନ୍ୟତମ ଯୁଦ୍ଧ  ଜାଭା ସାଗରରେ ଘଟିଥିଲା । ଜାପାନ ଆକ୍ରମଣରୁ ଜାଭାକୁ ରକ୍ଷା କରିବାକୁ ଚେଷ୍ଟା କରୁଥିବା ନେଦରଲ୍ୟାଣ୍ଡ, ବ୍ରିଟେନ, ଅଷ୍ଟ୍ରେଲିଆ ଏବଂ ଯୁକ୍ତରାଷ୍ଟ୍ରର ନୌସେନା ବାହିନୀ ପ୍ରାୟ ଧ୍ୱଂସ ହୋଇଯାଇଥିଲା । ଏହା ଫେବୃଆରୀରୁ ମାର୍ଚ୍ଚ ୧୯୪୨ ପର୍ଯ୍ୟନ୍ତ ଚାଲିଥିଲା ।

## ଆଧାର
ଶ୍ରେଣୀ:ସମୁଦ୍ର
ଜିୟୁ ମିନ୍ସୁତୋ

**ଜିୟୁ ମିନ୍ସୁ ତୋ** (自由民主党; ଉଦାରବାଦୀ ପ୍ରଜାତାନ୍ତ୍ରିକ ଦଳ) ବା ସଂକ୍ଷିପ୍ତରେ **ଜିମିନ୍ତୋ** (自民党) ହେଉଛି ଜାପାନର ଏକ ରକ୍ଷଣବାଦୀ ରାଜନୈତିକ ଦଳ ।

## ଆଧାର
ଇଜୁମୋ ତାଇଶା

**ଇଜୁମୋ ତାଇଶା** (出雲大社; "ଇଜୁମୋ ମହାଶାଳ"), ଆଧିକାରିକ ନାମ - **ଇଜୁମୋ ଓୟାଶିରୋ**, ହେଉଛି ଜାପାନରେ ଥିବା ଏକ ଅତି ପ୍ରାଚୀନ ଓ ମହତ୍ତ୍ବପୂର୍ଣ୍ଣ ଶିଣ୍ଟୋଶାଳ । ଏହାର ସ୍ଥାପନର ସମୟ ବିଷୟରେ ଏ ପର୍ଯ୍ୟନ୍ତ କୌଣସି ତଥ୍ୟ ମିଳିନାହିଁ । ଶୀମାନେ ରାଜ୍ୟର ଇଜୁମୋ-ଶୀରେସ୍ଥିତ ଏହି ମହାଶାଳରେ ଦୁଇଟି ମୁଖ୍ଯ ପର୍ବ ପାଳିତ ହୁଏ । ଏହି ଶାଳଟି ଓକୁନିନୁଶି (大国主大神; ଓକୁନିନୁଶିନୋ କାମି) ଓ କୋତୋଆମାତ୍ସୁକାମୀଙ୍କୁ ସମର୍ପିତ । ଓକୁନିନୁଶି ହେଉଛନ୍ତି ବିବାହର ଦେବତା । ବହୁଲୋକଙ୍କ ମତରେ ଏହି ଶାଳଟି ଇଶେ ମହାଶାଳଠାରୁ ମଧ୍ଯ ଅଧିକ ପୁରାତନ ।

ଜାପାନୀ ସ୍ଥାପତ୍ୟଶୈଳୀ, ତାଇଶା ଜୁକୁରି ଇଜୁମୋ ତାଇଶାର ମୁଖ୍ଯ ଗୃହ ଆଧାରରେ ନାମିତ । ୨୦୦୫ ମସିହାରେ ଉକ୍ତ ଗୃହ ଏବଂ ସମ୍ପୃକ୍ତ କୋଠାଘରଗୁଡ଼ିକୁ ଜାପାନର ଜାତୀୟ ନିଧି ବୋଲି ନିର୍ଦ୍ଦେଶ ଦିଆଯାଇଛି । ପାରମ୍ପରିକ ସୂତ୍ରାଧାରରେ ହଲଟି ଅଧିକ ଉଚ୍ଚ ଥିଲା ।୨୦୦୦ ମସିହାରେ ସୁଉଚ୍ଚ ସ୍ତମ୍ଭଗୁଡ଼ିକର ଆବିଷ୍କାର ଏହି ମତକୁ ଆହୁରି ସୁଦୃଢ଼ କରେ ।

ମହାଶାଳ ପରିସରରେ ଥିବା ଅନେକ କୋଠାଗୁଡ଼ିକର ନାମ ଜାପାନର ମହତ୍ତ୍ବପୂର୍ଣ୍ଣ ସାଂସ୍କୃତିକ ସମ୍ପତ୍ତିର ସୂଚୀରେ ଲିପିବଦ୍ଧ ।

## ଉତ୍ପତ୍ତି
କୋଯିକୀ ଏବଂ ନିହୋଁ ଶୋକୀ ଅନୁସାରେ, ଯେତେବେଳେ ସୂର୍ଯ୍ୟ ଦେବୀ ଆମାତେରାଶୁଙ୍କ ନାତି ନିନିଗୀନୋ ମିକୋତୋ, ସ୍ବର୍ଗରୁ ଧରାକୁ ଓହ୍ଲାଇଲେ, ପ୍ରଭୁ ଓକୁନିନୁଶି ନିଜ ରାଜ୍ଯ ତାଙ୍କୁ ଦେଇଦେଲେ । ଏହି ସୁକର୍ମରେ ଦେବୀ ଆମାତେରାଶୁ ଅତ୍ଯନ୍ତ ପ୍ରସନ୍ନ ହେଲେ ଏବଂ ଓକୁନିନୁଶିଙ୍କ ପାଇଁ ଏକ ଶାଳ ନିର୍ମାଣ କରାଇଲେ ଯାହାର ପରବର୍ତ୍ତୀ ସମୟରେ ଇଜୁମୋ ତାଇଶା ନାମରେ ପ୍ରସିଦ୍ଧ ହେଲା ।

ଶିଣ୍ଟୋବାଦର କିମ୍ବଦନ୍ତୀ ଅନୁସାରେ, ଏକ ସମୟରେ ଜାପାନୀ ଦ୍ୱୀପଗୁଡ଼ିକ ଇଜୁମୋଠାରୁ ନିୟନ୍ତ୍ରିତ ହେଉଥିଲା । ଦେବତାମାନଙ୍କର ଭୂମି ବା କିମ୍ବଦନ୍ତୀ ଭୂମି ଭାବେ ପରିଚିତ ଇଜୁମୋ ପ୍ରାନ୍ତରେ ଇଜୁମୋ ତାଇଶା ଅବସ୍ଥିତ । ଏହାର ସଂରଚନା ପ୍ରଭୁ ଓକୁନିନୁଶିଙ୍କ ସଫଳତାକୁ ଦୃଷ୍ଟି ଆଗରେ ରଖି ତିଆରି କରାଯାଇ ଥିଲା । ଜାପାନୀ ବିଶ୍ବାସରେ ଓକୁନିନୁଶି ହେଉଛନ୍ତି ଜାପାନର ରଚୟିତା, ରକ୍ଷକ, ଖୁସିର ଦେବତା ତଥା ଭଲ ସମ୍ବନ୍ଧ ସ୍ଥାପନ କରାଉଥିବା ଦେବତା ବୋଲି ପରିଚିତ ।

ନିହୋଁ ଶୋକୀ ଅନୁସାରେ, ଆମାତେରାଶୁ ଓକୁନିନୁଶିଙ୍କୁ କହିଲେ "ଏବେଠାରୁ, ଆମ୍ଭ ବଂଶର ଲୋକମାନେ ରାଜ୍ଯର ଭାର ସମ୍ଭାଳିବେ । ତୁମ୍ଭେ ଭଲ ସମ୍ବନ୍ଧ ସ୍ଥାପନ କରିବାର ଏକ ମନ୍ତ୍ର ପଢ଼ି ଦିଅ, ଯଦ୍ୱାରା ଆମ୍ଭ ବଂଶଜମାନେ ସୁଖରେ କାଳାତିପାତ କରିବା ହେବେ । ଆମ୍ଭେ ତୁମ୍ଭ ପାଇଁ ଏକ ସୁବିଶାଳ ଆବାସ ତୋଳାଇବୁ, ଯାହାର ସ୍ତମ୍ଭଗୁଡ଼ିକ ମୋଟା ଓ ସୁଉଚ୍ଚ ଥିବ ତଥା ଆମ୍ଭରି ଗୃହ ରୂପରେ ନିର୍ମିତ ହୋଇଥିବ । ଏହାକୁ ଆମ୍ଭେ ଆମେନୋହିସୁନୋମିଆ ନାମ ଦେଲୁ ।" ଆମାତେରାଶୁଙ୍କ ଆଜ୍ଞା ପାଇ ଅନ୍ୟ ଦେବଗଣ ଉଗା ପର୍ବତର ପାଦଦେଶରେ ଏକ ବିଶାଳ ମହାଶାଳ ସ୍ଥାପନ କଲେ ।

ବାସ୍ତବରେ କେବେ ଇଜୁମୋ ତାଇଶାର ନିର୍ମାଣ କରାଯାଇ ଥିଲା ତାହା ଜଣା ନାହିଁ । କିନ୍ତୁ ୯୫୦ରେ ଲିଖିତ ଏକ ପାଣ୍ଡୁଲିପିରେ କୁହାଯାଇଛି ଯେ, ଉକ୍ତ ସମୟରେ ଏହି ଶାଳଟି ପ୍ରାୟ ୪୮ ମିଟର ଉଚ୍ଚତା ସହ ସବୁଠାରୁ ଉଚ୍ଚ କୋଠା ଥିଲା, ଯାହା ୪୫ ମିଟର ଉଚ୍ଚର ତୋଦାଇଜି ବୌଦ୍ଧ ମନ୍ଦିରଠାରୁ ମଧ୍ଯ ଉଚ୍ଚ ।

କୋଯିକୀ, "ପ୍ରାଚୀନ ଜାପାନର କିମ୍ବଦନ୍ତୀ କାହାଣୀ" ତଥା ନିହୋଁ ଶୋକୀ, "ପ୍ରାଚୀନ ଜାପାନର କାହାଣୀ", ଅନୁସାରେ, ଇଜୁମୋ ତାଇଶା ଜାପାନର ବୃହତ୍ତମ କାଠନିର୍ମିତ ସଂରଚନା ଥିଲା । ଏହି ଶାଳର ଅନେକ ନାମ ରହିଛି, ଯଥା - ଓକାମିନୋ ମିଆ, ଇତ୍ସୁକାଶିନୋକାମିନୋ ମିଆ, କିଜୁକିନୋ ଓୟାଶିରୋ, କିଜୁକିନୋ ମିଆ, ଇୱାକୁମାନୋସୋନୋ ମିଆଗି ।

## ଆଧାର
ରାକ୍ଷସତାଲ ହ୍ରଦ

**ରାକ୍ଷସତାଲ ହ୍ରଦ** (ଇଂରାଜୀ ଭାଷାରେ **Lake Rakshastal**, ତିବ୍ବତୀୟ ଭାଷାରେ **ལག་ངར་མཚོ**, ଚୀନୀ ଭାଷାରେ **拉昂错**) ଚୀନର ତିବ୍ବତ ସ୍ୱୟଂଶାସିତ ଅଞ୍ଚଳରେ ଅବସ୍ଥିତ ଏକ ହ୍ରଦ । ଏହି ହ୍ରଦ କୈଳାସ ପର୍ବତର ପାଦ ଦେଶରେ ଦକ୍ଷିଣ ଦିଗରେ ଓ ମାନସରୋବର ହ୍ରଦର ପୂର୍ବ ଦିଗରେ ରହିଛି । ରାକ୍ଷସତାଲ ହ୍ରଦର ଉତ୍ତର-ପଶ୍ଚିମ ପଟରୁ ଶତଲେଜ ନଦୀ (ତିବ୍ବତୀୟ ଭାଷାରେ *ଲାଂଗଚେନ ଜାଂଗବୋ*) ନିର୍ଗତ ହୋଇଛି । ପବିତ୍ର ମାନସରୋବର ହ୍ରଦର ଅତି ନିକଟରେ (କେବଳ ୩.୭ କିଲୋମିଟର ଦୂରତାରେ) ରହିଥିବା ସତ୍ତ୍ୱେ ରାକ୍ଷସତାଲ ହ୍ରଦ ଧାର୍ମିକ ଦୃଷ୍ଟିକୋଣରୁ ସେତେଟା ମହତ୍ତ୍ୱପୂର୍ଣ୍ଣ ନୁହେଁ । 

## ନାମକରଣ 
ସଂସ୍କୃତ ଭାଷାରେ ରାକ୍ଷସତାଲ ନାମର ଅର୍ଥ ହେଉଛି ରାକ୍ଷସର ପୋଖରୀ ବା ରାକ୍ଷାସର ହ୍ରଦ । ହିନ୍ଦୁ ଧର୍ମାବଲମ୍ବୀଙ୍କ ବିଶ୍ୱାସ ଅନୁଯାୟୀ ଲଙ୍କାର ରାକ୍ଷସ ରାଜା ରାବଣ ଏହା ନିକଟରେ କଠୋର ତପସ୍ୟା କରିଥିଲେ ଓ ତେଣୁ ଏହି ହ୍ରଦକୁ **ରାବଣତାଲ** ବୋଲି ମଧ୍ୟ କୁହାଯାଇଥାଏ ।

ବୌଦ୍ଧ ଧର୍ମ ବିଶ୍ୱାସ ଅନୁଯାୟୀ ସୂର୍ଯ୍ୟ ପରି ଗୋଲାକାର ମାନସରୋବର ହ୍ରଦ ଓ ଅର୍ଦ୍ଧଚନ୍ଦ୍ରାକାର ରାକ୍ଷସତାଲ ହ୍ରଦ ଜ୍ୟୋତି ଓ ତମସାର ପ୍ରତୀକ । ରାକ୍ଷସତାଲ ହ୍ରଦର ପାଣି ଈଷତ ଲୁଣିଆ । ‘‘ଗଙ୍ଗା ଛୁ’’ ନାମକ ଏକ ପତଳା ସ୍ରୋତ ବା ନଦୀ ମାନସରୋବର ଓ ରାକ୍ଷସତାଲ ହ୍ରଦ ଦ୍ୱୟଙ୍କୁ ସଂଯୁକ୍ତ କରିଥାଏ । ଲୋକଙ୍କ ଧାର୍ମିକ ବିଶ୍ୱାସ ଅନୁସାରେ ମାନସରୋବରରୁ ଶୁଦ୍ଧ ପାଣି ରାକ୍ଷସତାଲକୁ ପ୍ରବାହିତ କରାଇବା ପାଇଁ ଋଷିମାନେ ଏହି ନଦୀ କ୍ଷରିତ କରାଇଥିଲେ ।

ରାକ୍ଷସତାଲ ହ୍ରଦ ମଧ୍ୟରେ ୪ଟି ଛୋଟ ଦ୍ୱୀପ ରହିଛି । ସେଗୁଡ଼ିକ ହେଲେ : ଟୋପ୍ସେର୍ମା, ଡୋଲା, ଲାଚାତୋ ଏବଂ ଦୋଶର୍ବା । ସ୍ଥାନୀୟ ୟାକ୍ ପାଳକମାନେ ଶୀତ ଋତୁରେ ନିଜ ୟାକ୍‍ମାନଙ୍କୁ ଚରାଇବା ପାଇଁ ଏହି ଦ୍ୱୀପଗୁଡ଼ିକୁ ଯାଇଥାନ୍ତି ।

ତିବ୍ବତୀୟ ଭାଷାରେ ଏହି ହ୍ରଦକୁ ଲାନାଂଗ୍ ତ୍ସୋ ବୋଲି ମଧ୍ୟ କୁହାଯାଏ ଯାହାର ଅର୍ଥ ହେଲା ବିଷପୂର୍ଣ୍ଣ ତମସା ହ୍ରଦ ।

## ପୌରାଣିକ କିମ୍ବଦନ୍ତୀ 
ହିନ୍ଦୁ ଧର୍ମ ଶାସ୍ତ୍ରାନୁସାରେ ରାବଣ ରାକ୍ଷସତାଲ ସୃଷ୍ଟି କରାଇଥିଲେ । କୈଳାସ ପର୍ବତ ନିବାସୀ ମହାଦେବ ଶିବଙ୍କୁ ନିଜ ଭକ୍ତି ଓ ତପସ୍ୟା ବଳରେ ପ୍ରସନ୍ନ କରି ମହାନ ଶକ୍ତି ହାସଲ କରିବା ଉଦ୍ଦେଶ୍ୟରେ ରାବଣ କୈଳାସ ପର୍ବତ ନିକଟକୁ ଆସିଥିଲେ । କୈଳାସ ପାଦଦେଶରେ ଏହି ହ୍ରଦ କୂଳରେ ପ୍ରତିଦିନ ଶିବଙ୍କୁ ଜଳ ତର୍ପଣ କରି ଓ ନିଜର ଦଶରୁ ଗୋଟିଏ ମୁଣ୍ଡ ବଳିଦାନ ଦେଇ ସେ ଶିବଙ୍କୁ ଆବାହନ କଲେ । ଦଶମ ଦିନରେ ଶିବ ରାବଣଙ୍କ ପ୍ରତି ପ୍ରସନ୍ନ ହୋଇ ତାଙ୍କୁ ଦର୍ଶନ କଲେ ଓ ତାଙ୍କ ଇପ୍‍ସିତ ବର ପ୍ରଦାନ କରିଥିଲେ ।

ଏହି ହ୍ରଦର ପାର୍ଶ୍ୱବର୍ତ୍ତୀ ଅଞ୍ଚଳରେ କୌଣସି ଜୀବଜନ୍ତୁ ବସବାସ କରନ୍ତି ନାହିଁ । ତେଣୁ ତିବ୍ବତୀୟମାନେ ଏହା ଏକ ତମସାଚ୍ଛନ୍ନ ବା ଭୂତ ହ୍ରଦ ବୋଲି ବିଶ୍ୱାସ କରନ୍ତି । ରାକ୍ଷସତାଲ ନିକଟକୁ ଯାଉଥିବା ପର୍ଯ୍ୟଟକମାନେ ପାପ ବା ଅନିଷ୍ଟରୁ ଦୂରେଇ ରହିବା ପାଇଁ ହ୍ରଦକୁ ସମ୍ମାନ ସହ ନମସ୍କାର କରିଥାନ୍ତି ।

## ଭୂଗୋଳ 
ରାକ୍ଷସତାଲର ସମୁଦାୟ କ୍ଷେତ୍ରଫଳ ୨୫୦ ବର୍ଗ କିଲୋମିଟର । ସମୁଦ୍ର ପତନରୁ ଏହି ହ୍ରଦ ୪୫୭୫ ମିଟର ଉଚ୍ଚତାରେ ରହିଛି । ହ୍ରଦ ନିକଟରେ ତୃଣଭୂମି ଓ ଜୀବଜନ୍ତୁଙ୍କ ଅନୁପସ୍ଥିତି ସତ୍ତ୍ୱେ ଏହି ହ୍ରଦର ସୁନୀଳ ଜଳ, ହ୍ରଦ ମଧ୍ୟବର୍ତ୍ତୀ ଦ୍ୱୀପଙ୍କ ଲୋହିତ ମୃତ୍ତିକା, ହ୍ରଦ ନିକଟସ୍ଥ ଶ୍ୱେତ ଶିଳାରାଶି ଯୋଗୁଁ ଏହାର ଏକ ସ୍ୱତନ୍ତ୍ର ସୌନ୍ଦର୍ଯ୍ୟ ରହିଛି ଯାହା ବହୁ ଲୋକପ୍ରିୟ ପର୍ଯ୍ୟଟକପୂର୍ଣ୍ଣ ହ୍ରଦରେ ମଧ୍ୟ ପରିଲକ୍ଷିତ ହୁଏନାହିଁ । 

## ଜଳବାୟୁ 
## ଆହୁରି ଦେଖନ୍ତୁ 
* ବ୍ରହ୍ମପୁତ୍ର ନଦୀ
* ସିନ୍ଧୁ ନଦୀ
* କୈଳାସ ପର୍ବତ

## ଆଧାର 
ଶ୍ରେଣୀ:ହ୍ରଦ
ରାଫା ନାନଜେବା ତୋରସା

**ରାଫା ନାନଜେବା ତୋରସା** (ଜନ୍ମ: ୯ ସେପ୍ଟେମ୍ବର ୧୯୯୮) ଜଣେ ବାଂଲାଦେଶୀ ଅଭିନେତ୍ରୀ, ଦୂରଦର୍ଶନ ଉପସ୍ଥାପିକା ତଥା ସୌନ୍ଦର୍ଯ୍ୟ ପ୍ରତିଯୋଗିତା ମିସ୍ ୱାରଲ୍ଡ୍ ବଙ୍ଗଳାଦେଶ ୨୦୧୯ର ବିଜୟୀନି । ସେ ମିସ୍ ୱାରଲ୍ଡ ୨୦୧୯ରେ ବଙ୍ଗଳାଦେଶ ପ୍ରତିନିଧିତ୍ୱ କରିଥିଲେ । ୨୦୧୭ ମସିହାରେ ସେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ୨୦୧୯ ମସିହାରୁ ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥା ମଧ୍ୟ ସେ ଚଳାଇ ଆସୁଛନ୍ତି ।

## ଜନ୍ମ, ପ୍ରାରମ୍ଭିକ ଜୀବନ ଏବଂ ପରିବାର 
ତୋରସା ୧୯୯୮ ମସିହାର ସେପ୍ଟେମ୍ବର ମାସ ୯ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଶେଖ୍ ମୋର୍ସେଦ ଜଣେ ଓକିଲ ଥିଲେ ଏବଂ ତାଙ୍କ ମାତାଙ୍କ ନାମ ଶର୍ମିନା ଅକ୍ତର ଯିଏକି ଜଣେ ଗୃହିଣୀ । ତାଙ୍କର ପିତା ୨୦୧୪ ମସିହାରେ ମୃତ୍ୟୁବରଣ କରିଥିଲେ । ତାଙ୍କର ଜଣେ ସାନ ଭାଇ ଅଛନ୍ତି ।

## ପେଶା 
ତୋରସା ଏକାଧାରରେ ବିଭିନ୍ନ କଳାର ଅଧିକାରିଣୀ ଅଟନ୍ତି; ସେ ଜଣେ ତାଲିମପ୍ରାପ୍ତ ଭାରତନାଟ୍ୟମ୍ ଏବଂ କଥକ ନୃତ୍ୟଶିଳ୍ପୀ; ଜଣେ ଥିଏଟର କଳାକାର, ମାଇମ୍ କଳାକାର, ଉପସ୍ଥାପିକା ଏବଂ ଗାୟିକା । ୧୧ ବର୍ଷ ବୟସରୁ ସେ ବଙ୍ଗଳାଦେଶର ଲାୟନ୍ସ୍ କ୍ଲବ ଇଣ୍ଟରନ୍ୟାସନାଲରେ ସ୍ୱେଚ୍ଛାସେବୀ ଅଥବା "LEO" ଭାବରେ କାର୍ଯ୍ୟ କରୁଛନ୍ତି । ୨୦୦୯ ମସିହାରେ ବଙ୍ଗଳାଦେଶରେ ହୋଇଥିବା ଏକ ଲୋକନୃତ୍ୟ ପ୍ରତିଯୋଗିତା, ବଙ୍ଗବନ୍ଧୁ ଜାତୀୟ ଶିଶୁ ପ୍ରତିଯୋଗିତାରେ ସେ ଭାଗନେଇଥିଲେ ଏବଂ ବିଜୟୀ ହୋଇ ସେବେକାର ବଙ୍ଗଳାଦେଶ ପ୍ରଧାନମନ୍ତ୍ରୀ ଶେଖ ହସିନାଙ୍କଠାରୁ ପୁରସ୍କାର ଗ୍ରହଣ କରିଥିଲେ । ସେ ଜାପାନ ଗସ୍ତ ପାଇଁ ଏକ ସରକାରୀ ଅନୁଦାନ ମଧ୍ୟ ଜିତିଥିଲେ, କିନ୍ତୁ ସେ ଦିଲ୍ଲୀରେ ଅନୁଷ୍ଠିତ ହୋଇଥିବା ମାଇମ୍ ପ୍ରତିଯୋଗିତାରେ ବଙ୍ଗଳାଦେଶ ପ୍ରତିନିଧିତ୍ୱ କରୁଥିବାରୁ ଯୋଗ ଦେଇପାରିନଥିଲେ । ସେ ଚିତ୍ତଗଙ୍ଗ ବିଶ୍ୱବିଦ୍ୟାଳୟର ଆନ୍ତର୍ଜାତୀୟ ସମ୍ପର୍କ ବିଭାଗରେ ସ୍ନାତକ କରୁଥିଲେ । 

୨୦୧୦ ମସିହାରେ ହୋଇଥିବା ବଙ୍ଗଳାଦେଶୀ ଜାତୀୟ ଯୁବ ପ୍ରତିଯୋଗିତାରେ ଭାରତନାଟ୍ୟମ୍‌ରେ ସ୍ୱର୍ଣ୍ଣ ପଦକ ଜିତିଥିଲେ । ୨୦୧୦ ମସିହାରେ ଏନ୍‌ଟିଭିର ମାର୍କସ୍ ଅଲ୍ ରାଉଣ୍ଡର୍ ପ୍ରତିଯୋଗିତାରେ ସେ ୨ୟ ସ୍ଥାନ ଅଧିକାର କରିଥିଲେ । ୨୦୧୫ ମସିହାରେ ସେ ଚିତ୍ତଗଙ୍ଗ ଡିଭିଜିନାଲ୍‌ରୁ ବଙ୍ଗଳାଦେଶୀ ଜାତୀୟ ବିଜ୍ଞାନ ପ୍ରତିଯୋଗିତାରେ ପ୍ରଥମ ପୁରସ୍କାର ଜିତିଥିଲେ ।

## ଅଭିନୟ ଜୀବନ 
୨୦୧୭ ମସିହାରେ ତୋରସା ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ହାଲଦ୍, ଯାହାର ନିର୍ଦ୍ଦେଶନା ଦେଇଥିଲେ ତାଉକିର୍ ଅହମ୍ମଦ । ଚିତ୍ତଗଙ୍ଗର ହାଲ୍‌ଦା ନଦୀର ମତ୍ସଜୀବିଙ୍କ ଜୀବିକା ଉପରେ ଆଧାରିତ ଏହି କଥାଚିତ୍ରରେ ତୋରସା ହଶୁ ଭୂମିକାରେ ଅଭିନୟ କରିଥିଲେ, ଯେଉଁଥିରେ ତାଙ୍କ ସହ ମୁଶାରଫ୍ କରିମ୍, ଜାହିଦ୍ ହାସନ୍, ନୁସରତ ଇମରୋଜ ଟିଶା, ଫଜରୁଲ୍ ରହମାନ୍ ବାବୁ, ଦିଲାରା ଜମାନ୍, ଶହେଦ୍ ଅଲ୍ଲୀ, ରୁନା ଖାନ୍‌ଙ୍କ ଭଳି କଳାକାରମାନେ ଅଭିନୟ କରିଥିଲେ ।

## ମିସ୍ ୱାଲର୍ଡ 
୧୧ ଅକ୍ଟୋବର ୨୦୧୯ରେ ତୋରସାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୯ ଭାବରେ ମୁକୁଟ ପିନ୍ଧାଯାଇଥିଲା । ତାଙ୍କୁ ମିସ୍ ୱାରଲ୍ଡ ବାଂଲାଦେଶ ୨୦୧୮ର ବିଜୟିନୀ ଜନ୍ନାତୁଲ୍ ଫେଡର୍ସ୍ ଓସିଙ୍କଦ୍ୱାରା ମୁକୁଟ ପିନ୍ଧାଯାଇଥିଲା । ଏହାପରେ ସେ ୨୦୧୯ ମସିହାର ମିସ୍ ୱାରଲ୍ଡ ପ୍ରତିଯୋଗିତାରେ ବଙ୍ଗଳାଦେଶର ପ୍ରତିନିଧିତ୍ୱ କରିଥିଲେ ।

## ସମାଜ ସେବା 
୨୦୧୯ ମସିହାରେ ତୋରସା ସ୍ମାଇଲ୍ ଫାଉଣ୍ଡେସନ୍ ନାମକ ଏକ ଅଣଲାଭକାରୀ ସେବା ସଂସ୍ଥାର ପ୍ରତିଷ୍ଠା କରିଥିଲେ ।

## ଆଧାର 
## ବାହାର ଆଧାର 
*
*

ଶ୍ରେଣୀ:୧୯୯୮ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଟମ୍ ଖା କାଇ

**ଟମ୍ ଖା କାଇ** ବା **ଟମ୍ ଖା ଗାଇ** (ଇଂରାଜୀ ଭାଷାରେ ***Tom kha kai*** ବା ***tom kha gai*** କିମ୍ବା **ଥାଇ ନଡ଼ିଆ ସୁପ୍ - Thai coconut soup)**, ଥାଇ ଭାଷାରେ ต้มข่าไก่, ଲାଓ ଭାଷାରେ ຕົ້ມຂ່າໄກ່) ଥାଇ ରନ୍ଧା ଶୈଳୀରେ ପ୍ରସ୍ତୁତ ଏକ ସୁପ୍ । ଏହି ସୁପ୍‍ର ଲାଓ ଭାଷା ନାମର ଅର୍ଥ ହେଲା ଗାଲାଙ୍ଗଲ ସୁପ୍ । ଏହା ଏକ ମସଲାଯୁକ୍ତ ଓ ଖଟାଳିଆ ସ୍ୱାଦବିଶିଷ୍ଟ ସୁପ୍ ଏବଂ ଏହାର ପ୍ରସ୍ତୁତିରେ ନଡ଼ିଆ କ୍ଷୀର ବ୍ୟବହୃତ ହୋଇଥାଏ ।

## ଉପାଦାନ 
ଥାଇଲାଣ୍ଡରେ ଅଧିକାଂଶ ଟମ୍ ଖା କାଇ ସୁପ୍ ପ୍ରସ୍ତୁତ କରିବାରେ ନଡ଼ିଆ କ୍ଷୀର, ଗାଲାଙ୍ଗଲ୍ ଅଦା, କାଫିର୍ ଲେମ୍ବୁ ପତ୍ର, ଶତବେଧି, ଥାଇ ଲଙ୍କା, ଧନିଆ କିମ୍ବା ଡିଲ୍ ସାମୁଦ୍ରିକ ଉଦ୍ଭିଦ, ଛତୁ, କୁକୁଡ଼ା ମାଂସ, ମାଛର ସସ୍ ଓ ଲେମ୍ବୁ ରସ ପ୍ରଭୃତି ଉପାଦାନ ବ୍ୟବହୃତ ହୋଇଥାଏ । ବେଳେବେଳେ ଭଜା ଯାଇଥିବା ଲଙ୍କା ମରିଚ ମଧ୍ୟ ଏହି ସୁପ୍ ପାଇଁ ବ୍ୟବହୃତ ହୋଇଥାଏ ।

## ପ୍ରକାର ଭେଦ 
ଥାଇ ପ୍ରସ୍ତୁତି ଶୈଳୀରେ ଟମ୍ ଖା କାଇ ସୁପରେ ଡିଲୃ ସାମୁଦ୍ରିକ ଉଦ୍ଭିଦ ବ୍ୟବହାର କରାଯାଏ ନାହିଁ । କିନ୍ତୁ ଲାଓ ପ୍ରସ୍ତୁତି ଶୈଳୀରେ ଡିଲ୍ ସାମୁଦ୍ରିକ ଉଦ୍ଭିଦ ବ୍ୟବହୃତ ହୋଇଥାଏ । ଲାଓ ଭାଷାରେ ଡିଲ୍ ସାମୁଦ୍ରିକ ଉଦ୍ଭିଦକୁ *ଫାକ୍ ସି* (ຜັກຊີ) ବୋଲି କୁହାଯାଇଥାଏ । ଥାଇ ପ୍ରସ୍ତୁତି ଶୈଳୀରେ ଟମ୍ ଖା ସୁପରେ ଡିଲ୍ ସାମୁଦ୍ରିକ ଉଦ୍ଭିଦ ପରିବର୍ତ୍ତେ ଧନିଆ ପତ୍ର ବା ସିଲାଣ୍ଟ୍ରୋ ବ୍ୟବହୃତ ହୋଇଥାଏ । ଏହାକୁ ଥାଇ ଭାଷାରେ *ଫାକ୍ ଚି* (ผักชี) ବୋଲି କୁହାଯାଇଥାଏ । 

ଟମ୍ ଖା କାଇ ସୁପ୍‍ର ଅନ୍ୟ ପ୍ରକାର ମଧ୍ୟ ରହିଛି । ଚିଙ୍ଗୁଡ଼ି, ସ୍କ୍ୱିଡ୍, ଶାମୁକା, ଅକ୍ଟୋପସ୍ ଓ ମାଛ ଖଣ୍ଡ ପ୍ରଭୃତି ସାନୁଦ୍ରିକ ଜୀବ ବ୍ୟବହାର କରି ଏହି ସୁପ୍ ପ୍ରସ୍ତୁତ କରାଗଲେ ଏହାକୁ *ଟମ୍ ଖା ଥାଲେ* (ଥାଇ ଭାଷାରେ ต้มข่าทะเล) ବୋଲି କୁହାଯାଇଥାଏ । ଛତୁ ବ୍ୟବହୃତ ହେଲେ ଏହି ସୁପର ନାମ *ଟମ୍ ଖା ହେଟ୍* (ଥାଇ ଭାଷାରେ ต้มข่าเห็ด) ହୋଇଥାଏ । ଘୁଷୁରି ମାଂସ ପଡ଼ିଥିଲେ ଏହି ସୁପ୍‍କୁ *ଟମ୍ ଖା ମୁ* (ଥାଇ ଭାଷାରେ ต้มข่าหมู) ଏବଂ ଟୋଫୁ ପଡ଼ିଥିଲେ ଏହି ସୁପ୍‍କୁ *ଟମ୍ ଖା ତାଓହୁ* (ଥାଇ ଭାଷାରେ ต้มข่าเต้าหู้) ବୋଲି କୁହାଯାଇଥାଏ । 

ଉନବିଂଶ ଶତାବ୍ଦୀର ଶେଷ ବେଳକୁ ଟମ୍ ଖାକୁ ଏକ ସୁପ୍ ଭାବେ ପରିଗଣିତ କରାଗଲା ନାହିଁ । ବରଂ କୁକୁଡ଼ା ବା ବତକ ମାଂସକୁ ଫିକା ନଡ଼ିଆ କ୍ଷୀର ଓ ଗାଲାଙ୍ଗଲ ମିଶ୍ରିତ ଝୋଳ ସହିତ ପ୍ରସ୍ତୁତ ଏକ ବ୍ୟଞ୍ଜନ ବୋଲି ଅଭିହିତ କରାଯିବାକୁ ଲାଗିଲା । ଭଜା ଲଙ୍କା ମରିଚର ଚଟଣୀ ସହିତ ଏହି ବ୍ୟଞ୍ଜନକୁ ପରଷିବା ମଧ୍ୟ ଦେଖାଯାଇଥାଏ । ଟମ୍ ଖା ସୁପ୍‍କୁ ନୁଡୁଲ୍ କିମ୍ବା ଭାତ ସହିତ ବଢ଼ାଯାଇଥାଏ । ଆଧୁନିକ କାଳରେ ଟର୍କି ପକ୍ଷୀର ମାଂସ ବ୍ୟବହାର କରି ମଧ୍ୟ ଏହି ବ୍ୟଞ୍ଜନ ପ୍ରସ୍ତୁତ କରାଯାଉଛି । ଟମ୍ ଖା କାଇ ସୁପରେ ଥାଇ ଲାଲ୍ ତରକାରୀ ବଟା ମସଲା ମିଶାଇବା ମଧ୍ୟ ଦେଖାଯାଇଛି । ଏହି ସବୁ ମିଶ୍ରଣରେ ସୁପ୍‍ଟି ଏକ ପୂର୍ଣ୍ଣ ଓ ସ୍ୱତନ୍ତ୍ର ବ୍ୟଞ୍ଜନ ରୂପେ ବଢ଼ାଯାଏ ।    

## ଟମ୍ ଖା କାଇ ସୁପ୍ ଚିତ୍ର ଗ୍ୟାଲେରି 

File:Tom kha kai at a restaurant.jpg|
File:Soup Bowl (cropped).jpg|

## ଆହୁରି ଦେଖନ୍ତୁ 
* ଥାଇ ଲାଲ୍ ତରକାରୀ
* ଥାଇ ସାଗୁଆ ତରକାରୀ
* ଟମ୍ ୟୁମ୍
* ବାକ୍ କୁତ୍ ତେଃ

## ଆଧାର 
## ଆହୁରି ପଢ଼ିପାରିବେ 
* An Ancient Siamese Recipe for Tom Kha (1890 AD)
* Ayusuk, S., Siripongvutikorn, S., Thummaratwasik, P., & Usawakesmanee, W. (2009). "Effect of heat treatment on antioxidant properties of Tom-Kha paste and herbs/spices used in Tom-Kha paste". *Kasetsart Journal Natural Science*, 43(5), 305–312.
* Buasi, J. ''Joy's Thai Food Recipe Cookbook*. Apornpradab Buasi.
* Sunanta, S. (October 2005). *The globalization of Thai cuisine''. In Canadian Council for Southeast Asian Studies Conference, York University, Toronto (pp.&nbsp;1–17).

ଶ୍ରେଣୀ:ଥାଇ ଖାଦ୍ୟ
ଅଜିତ ଦାସ (ରାଜନେତା)

**ଅଜିତ ଦାସ** (୪ ଜୁଲାଇ ୧୯୪୯ - ୨୮ ଅଗଷ୍ଟ ୨୦୦୯) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୨୦୦୦ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ୧୨ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଅଜିତ ଦାସ ୧୯୪୯ ମସିହାର ଜୁଲାଇ ୪ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଗଣେଶ୍ୱର ଦାସ ଏବଂ ମାଆଙ୍କ ନାମ ନମିତା ଦାସ ।

## ରାଜନୈତିକ ଜୀବନ 
ଅଜିତ ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ଅଜିତ ୨୦୦୯ ମସିହାର ଅଗଷ୍ଟ ୨୮ ତାରିଖରେ ୬୦ ବର୍ଷ ବୟସରେ ମୃତ୍ୟୁବରଣ କରିଥିଲେ । 

## ଆଧାର 
ଶ୍ରେଣୀ:୧୯୪୯ ଜନ୍ମ
ଶ୍ରେଣୀ:୨୦୦୯ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୨ଶ ଓଡ଼ିଶା ବିଧାନ ସଭାର ସଭ୍ୟ
ଅଜିତ ଦାସ (ବହୁବିକଳ୍ପ)

ଆପଣ ଖୋଜୁଥିବା ପ୍ରସଙ୍ଗଟି ତଳଲିଖିତ ପ୍ରସଙ୍ଗମାନଙ୍କ ଭିତରୁ ଗୋଟିଏ ହୋଇଥାଇ ପାରେ:
* ଅଜିତ ଦାସ, ଭାରତୀୟ ଅଭିନେତା
* ଅଜିତ ଦାସ (ରାଜନେତା), ରାଉରକେଲାର ରାଜନେତା
* ଅଜିତ ଦାସ (୧୯୪୪ ଜନ୍ମ), ଭବାନୀପାଟଣାର ରାଜନେତା
ଲୋକ୍ୱେଟ୍

**ଲୋକ୍ୱେଟ୍** (ବୈଜ୍ଞାନିକ ନାମ  ଏରିଓବୋଟ୍ରିଆ ଜାପାନିକା) ଏକ ଚିର ସବୁଜ ଉଦ୍ଭିଦ । ଏହା ଏହାର କମଳା ରଙ୍ଗର ଫଳ  ପାଇଁ ବ୍ୟବସାୟିକ ଭାବରେ ଖ୍ୟାତ । ଏହାର  ପତ୍ର ଚାହା ଭାବରେ ବ୍ୟବହୃତ ହୁଏ ଯାହାକି ଜାପାନରେ "ବିୱା ଚା" ଭାବରେ ଜଣାଶୁଣା । ଏହା ଏକ ଅଳଙ୍କାରିକ ଉଦ୍ଭିଦ ଭାବରେ ମଧ୍ୟ ଚାଷ କରାଯାଏ ।

ଏହା ରୋଜାସି ଉଦ୍ଭିଦ ପରିବାରରେ ସଦସ୍ୟ । ଦକ୍ଷିଣ-ମଧ୍ୟ ଚାଇନାର ଶୀତଳ ପାହାଡ଼ିଆ ଅଞ୍ଚଳରୁ ଏହାର ଉତ୍ପତ୍ତି ହୋଇଛି । ଜାପାନରେ ଲୋକ୍ୱେଟ୍ ୧୦୦୦ ବର୍ଷରୁ ଅଧିକ ସମୟ ଧରି ଚାଷ କରହେଉଛି । ବିଶ୍ୱରେ ଅନ୍ୟାନ୍ୟ ଉପକ୍ରାନ୍ତୀୟ ଜଳବାୟୁ ଓ ମୃଦୁ ତାପମାତ୍ରା ଜଳବାୟୁ  ବିଶିଷ୍ଠ ଅଞ୍ଚଳରେ ଏହାକୁ ଚାଷ କରଯାଉଛି ।

## ନାମର ଉତ୍ପତ୍ତି
ଲୋକ୍ୱେଟର ନାଁ ଚାଇନିଜ୍ ଭାଷାର ଶବ୍ଦ 'ଲୋଉ ଗ୍ୱାଟ୍'ରୁ ଉତ୍ପନ୍ନ ଯାହାର ଅର୍ଥ "କଳା କମଳା"। 

## ଉତ୍ପତ୍ତି
ଏହି ଉଦ୍ଭିଦ ମୂଳତଃ ଚୀନରୁ ଆସିଛି, ଯେଉଁଠାରେ ଏହାର ସମ୍ପର୍କିୟ ପ୍ରଜାତିଗୁଡିକ ଜଙ୍ଗଲରେ ଦେଖିବାକୁ ମିଳେ । ସେଠାରେ ଏହାକୁ ଏକ ହଜାର ବର୍ଷରୁ ଅଧିକ ସମୟ ଧରି ଚାଷ କରାଯାଇଆସୁଛି | ଜର୍ଜିଆ, ଆର୍ମେନିଆ, ଆଫଗାନିସ୍ତାନ, ଅଷ୍ଟ୍ରେଲିଆ, ଆଜେରବାଇଜାନ, ବରମୁଡା, ଚିଲି, କେନିଆ, ଭାରତ, ଇରାନ, ଇରାକ, ଦକ୍ଷିଣ ଆଫ୍ରିକା, ସମଗ୍ର ଭୂମଧ୍ୟସାଗରୀୟ ଅଞ୍ଚଳ, ପାକିସ୍ଥାନ, ନ୍ୟୁଜିଲ୍ୟାଣ୍ଡ, ରେୟୁନିଅନ, ଟୋଙ୍ଗା, ମଧ୍ୟ ଆମେରିକା, ମେକ୍ସିକୋ, ଦକ୍ଷିଣ ଆମେରିକା ଏବଂ ଯୁକ୍ତରାଷ୍ଟ୍ରର ଉଷ୍ମ ଅଞ୍ଚଳରେ (ହାୱାଇ, କାଲିଫର୍ଣ୍ଣିଆ, ଟେକ୍ସାସ୍, ଲୁଧିଆନା, ମିସିସିପି, ଆଲାବାମା, ଫ୍ଲୋରିଡା, ଜର୍ଜିଆ ଏବଂ ଦକ୍ଷିଣ କାରୋଲିନା)ଏହାକୁ ଚାଷ କରଯାଉଛି ।
## ବର୍ଣ୍ଣନା
ଏହା ଏକ ଚିର ସବୁଜ ଗଛ । ଏହା ୫-୧୦ ମିଟର (୧୬–୩୩ ଫୁଟ) ପର୍ଯ୍ୟନ୍ତ ବଢିପାରେ, କିନ୍ତୁ ପ୍ରାୟତଃ ପ୍ରାୟ ୩–୪ ମିଟର (୧୦–୧୩ ଫୁଟ) ଉଚ୍ଚ ହୋଇଥାଏ । ତାପମାତ୍ରା ଉପରେ ନିର୍ଭର କରି ବସନ୍ତରୁ ଗ୍ରୀଷ୍ମ ସମୟରେ ଏହାର ଫଳ ପାଚିବା ଆରମ୍ଭ କରେ | ପତ୍ରଗୁଡ଼ିକ ସରଳ, ୧୦-୨୫ ସେଣ୍ଟିମିଟର (୪-୧୦ ଇଞ୍ଚ) ଲମ୍ବା, ଗାଢ ସବୁଜ ରଙ୍ଗର ହୋଇଥାଏ ।
ଲୋକ୍ୱେଟ୍ ଗଛରେ ଫୁଲ, ଶରତ କିମ୍ବା  ଶୀତ ଋତୁର ପ୍ରାରମ୍ଭରେ ଫୁଟିଥାଏ । ଫଳଗୁଡ଼ିକ ବସନ୍ତର ଆରମ୍ଭରୁ ଗ୍ରୀଷ୍ମ ପ୍ରାରମ୍ଭ ପର୍ଯ୍ୟନ୍ତ ଯେ କୌଣସି ସମୟରେ ପାଚିଥାଏ | ଫୁଲଗୁଡିକ ୨ ସେମି (୧ ଇଞ୍ଚ) ବ୍ୟାସ ବିଶିଷ୍ଠ । ଫୁଲର ରଙ୍ଗ ଧଳା ଓ ଏଥିରେ ପାଞ୍ଚଟି ପାଖୁଡ ଥାଏ । ଗୋଟିଏ ପେନ୍ଥାରେ ତିନିରୁ ଦଶଟି ଫୁଲ ରହିଥାଏ | ଫୁଲଗୁଡ଼ିକରେ ଏକ ମଧୁର ସୁଗନ୍ଧ ଯୁକ୍ତ ଅଛି ଯାହା ଦୂରରୁ ଗନ୍ଧ ହୋଇପାରେ |

ଏହାର ଫଳଗୁଡ଼ିକ, ଅଣ୍ଡାକାର, ଗୋଲାକାର କିମ୍ବା ନାସପାତି ଆକୃତିର ହୋଇଥାଏ । ଫଳର ଆକାର ୩-୫ ସେଣ୍ଟିମିଟର (୧-୨ ଇଞ୍ଚ) ଲମ୍ବା । ଫଳର ଚୋପା ଚିକ୍କଣ ଏବଂ ହଳଦିଆ କିମ୍ବା କମଳା, ବେଳେବେଳେ ଲାଲ ରଙ୍ଗର ହୋଇଥାଏ । କିସମ ଉପରେ ନିଭର୍ର କରି ଫଳର ମାଂସ ଧଳା, ହଳଦିଆ କିମ୍ବା କମଳା ରଙ୍ଗର ଏବଂ ମିଠାରୁ ସାମାନ୍ୟ ଖଟା ସ୍ୱାଦର ହୋଇଥାଏ ।

## ଚାଷ
ଏସିଆରେ ୮୦୦ରୁ ଅଧିକ ଲୋକ୍ୱେଟ୍  କିସମ ରହିଛି |ଲୋକ୍ୱେଟ୍  ଉପକ୍ରାନ୍ତୀୟରୁ ମୃଦୁ ତାପମାତ୍ରା ବିଶିଷ୍ଠ ଜଳବାୟୁରେ  ସହଜରେ ବଢିଥାଏ । ଏହା ପ୍ରାୟତଃ ଏକ ଆଳଙ୍କାରିକ ଉଦ୍ଭିଦ ବ୍ୟବହୃତ ହୁଏ, ବିଶେଷତଃ ଏହାର ମଧୁର ସୁଗନ୍ଧିତ ଫୁଲ ପାଇଁ ଏବଂ ଦ୍ୱିତୀୟତଃ ଏହାର ସୁସ୍ବାଦୁ ଫଳ ପାଇଁ ।

ଜାପାନ ହେଉଛି ଲକ୍ୱାଟର ଅଗ୍ରଣୀ ଉତ୍ପାଦକ ଦେଶ । ଇସ୍ରାଏଲ ଏବଂ ବ୍ରାଜିଲ ଲୋକ୍ୱେଟ୍ ଉତ୍ପାଦନରେ ଦ୍ୱିତୀୟ ଓ ତୃତୀୟ ସ୍ଥାନରେ ଅଛନ୍ତି।

## ଆଧାର
ଶ୍ରେଣୀ:ଉଦ୍ଭିଦ ଜଗତ
କାମ୍ଵୋଡ଼ିଆ ଚଞ୍ଚୂରୀ

**କାମ୍ବୋଡ଼ିଆ ଚଞ୍ଚୂରୀ ପକ୍ଷୀ** ବା **କାମ୍ବୋଡ଼ିଆ ଦର୍ଜୀ ପକ୍ଷୀ** (ଇଂରାଜୀରେ **Cambodian tailorbird**, ଜୀବବିଜ୍ଞାନ ନାମ *Orthotomus chaktomuk*) କାମ୍ବୋଡ଼ିଆରେ ଦେଖାଯାଉଥିବା ଚଞ୍ଚୂରୀ (ବା ଟେଲର୍ ବର୍ଡ୍) ପକ୍ଷୀଙ୍କ ଏକ ପ୍ରଜାତି । ଏମାନେ ମୁଖ୍ୟତଃ ମେକଂଗ୍ ନଦୀ ଅବବାହିକାର ସମଭୂମିରେ ଥିବା ଘଞ୍ଚ ସବୁଜିମାଭରା ପରିବାସରେ ପରିଲକ୍ଷିତ ହୋଇଥାନ୍ତି । ୨୦୦୯ ମସିହାରେ କାମ୍ବୋଡ଼ିଆର ରାଜଧାନୀ ନୋମ୍ ଫେନରେ ପକ୍ଷୀ ଜ୍ୱର ପରୀକ୍ଷଣ ବେଳେ ବୈଜ୍ଞାନିକମାନେ ଏହି ପକ୍ଷୀ ପ୍ରଜାତିର ଆବିଷ୍କାର କରିଥିଲେ । ୨୦୧୩ ମସିହାରେ ଏମାନଙ୍କୁ ଏକ ସ୍ୱତନ୍ତ୍ର ପ୍ରଜାତି ବୋଲି ମାନ୍ୟତା ଦିଆଗଲା ଓ ଏହାର ବିବରଣୀ ଲିପିବଦ୍ଧ କରାଗଲା । ଏହି ପକ୍ଷୀ ଆକାରରେ ଅତି କ୍ଷୁଦ୍ର । ଏହାର ଶରୀରର ଦୈର୍ଘ୍ୟ ପ୍ରାୟ ୧୦ ସେଣ୍ଟିମିଟର । ଏହା ମୁଣ୍ଡରେ କମଳା-ଲାଲ ରଙ୍ଗର ଦାଗ ରହିଥାଏ । 

## ଆବିଷ୍କାର 
୨୦୦୯ ମସିହାରେ କାମ୍ବୋଡ଼ିଆର ରାଜଧାନୀ ନୋମ୍ ଫେନ୍‍ ନଗରରେ ପକ୍ଷୀ ଜ୍ୱର ପରୀକ୍ଷଣ ବେଳେ ବୈଜ୍ଞାନିକମାନଙ୍କଦ୍ୱାରା କାମ୍ବୋଡ଼ିଆ ଚଞ୍ଚୂରୀ ପକ୍ଷୀ ପ୍ରଜାତି ଆବିଷ୍କୃତ ହୋଇଥିଲା । ତାଙ୍କ ଉତ୍ତୋଳିତ ଚିତ୍ରଗୁଡ଼ିକ ପରବର୍ତ୍ତୀ ସମୟରେ ଏହି ପକ୍ଷୀ ପ୍ରଜାତିର ବିବରଣୀ ଲେଖିବା ପାଇଁ ବ୍ୟବହୃତ ହୋଇଥିଲା । ଓରିଏଣ୍ଟାଲ୍ ବର୍ଡ୍ କ୍ଲବ୍‍ର ଏକ ଅନ୍‍ଲାଇନ୍ ଜର୍ଣ୍ଣାଲ “ଫର୍କଟେଲ୍”ରେ କାମ୍ବୋଡ଼ିଆ ଚଞ୍ଚୂରୀ ବିଷୟରେ ଏକ ବିସ୍ତୃତ ଲେଖା ପ୍ରକାଶ କରାଗଲା ।

## ବିବରଣୀ 
କାମ୍ବୋଡ଼ିଆ ଚଞ୍ଚୂରୀ ପକ୍ଷୀର ମୁଣ୍ଡର ରଙ୍ଗ କମଳା-ଲାଲ୍ ମିଶ୍ରିତ ରଙ୍ଗର । ଏହାର କଣ୍ଠରେ କଳା ରଙ୍ଗର ଚିହ୍ନ ରହିଥାଏ । ଏହାର ଶରୀରର ଅବଶିଷ୍ଟାଂଶ ଫିକା କିମ୍ବା ଗାଢ଼ ପାଉଁଶିଆ ରଙ୍ଗର । କାମ୍ବୋଡ଼ିଆ ଚଞ୍ଚୂରୀର ଆକାର ୟୁରେସୀୟ ରେନ୍ ପକ୍ଷୀ ପରି ଆକାରର ହୋଇଥାଏ । କାମ୍ବୋଡ଼ିଆ ଚଞ୍ଚୂରୀ ନିଜର ଉଚ୍ଚ ରାବ ପାଇଁ ବିଖ୍ୟାତ ।

## ପରିବାସ 
ମେକଂଗ୍ ନଦୀର ସମଭୂମିରେ ରହିଥିବା ଘଞ୍ଚ ବୁଦାଳିଆ ଜଙ୍ଗଲର ସୀମିତ ଅଞ୍ଚଳ ମଧ୍ୟରେ କାମ୍ବୋଡ଼ିଆ ଚଞ୍ଚୂରୀ ପକ୍ଷୀ ବାସ କରିଥାନ୍ତି । ନୋମ୍ ଫେନ୍ ପରି ଏକ ବୃହତ ନଗରୀର ଉପକଣ୍ଠରେ ବାସ କରୁଥିଲେ ହେଁ ଘଞ୍ଚ ପରିବାସ ଯୋଗୁଁ ଏମାନେ ଏତେ ବର୍ଷ ପର୍ଯ୍ୟନ୍ତ ଲୋକଲୋଚନକୁ ଆସିନଥିଲେ । କାମ୍ବୋଡ଼ିଆରେ ଦେଖାଯାଉଥିବା ଦୁଇଟି ମୁଖ୍ୟ ମୂଳ ପକ୍ଷୀ ପ୍ରଜାପତିଙ୍କ ମଧ୍ୟରୁ ଏହି ପକ୍ଷୀ ଅନ୍ୟତମ (ଅନ୍ୟଟି ହେଲା କାମ୍ବୋଡ଼ିଆ ଲାଫିଂ ଥ୍ରଶ୍) ।

କାମ୍ବୋଡ଼ିଆ ଚଞ୍ଚୂରୀର ଆବିଷ୍କାରକମାନେ ଏହି ପକ୍ଷୀକୁ IUCN ତାଲିକାରେ ‘‘ପ୍ରାୟ ସଂକଟାପନ୍ନ (near threatened)’’ ଶ୍ରେଣୀରେ ରଖିବାର ପ୍ରସ୍ତାବ ଦେଇଥିଲେ । ଔଦ୍ୟୋଗୀକରଣ ଓ ସହରୀକରଣ ଯୋଗୁଁ ଏହି ପକ୍ଷୀର ପରିବାସ ଦ୍ରୁତ ହାରରେ ହ୍ରାସ ପାଉଥିବାରୁ ଏହାର ଅସ୍ଥିତ୍ୱ ପ୍ରତି ବିପଦ ରହିଥିବାର ଆଶଙ୍କା କରି ସେମାନେ ଏହି ପ୍ରସ୍ତାବ ଦେଇଥିଲେ । ନୂତନ ଭାବେ ଆବିଷ୍କୃତ ଅଧିକାଂଶ ଜୀବ ପ୍ରଜାତିଙ୍କ ବର୍ଗୀକରଣ ଏହିପରି ହିଁ କରାଯାଇଥାଏ ।

## ଆହୁରି ଦେଖନ୍ତୁ 
* ଚଞ୍ଚୂରୀ ପକ୍ଷୀ ଜାତି
* ଚଞ୍ଚୂରୀ ପକ୍ଷୀ

## ଆଧାର 
## ଅନ୍ୟାନ୍ୟ ଲିଂକ୍ 
* Oriental Bird Images: *Cambodian Tailorbird*   Selected images

ଶ୍ରେଣୀ:ଏସୀୟ ପକ୍ଷୀ
ବଡ଼ଓଷା

**ବଡ଼ଓଷା** ଓଡ଼ିଶାରେ ପାଳିତ ଏକ ଓଷା । ଏହା କାର୍ତ୍ତିକ ମାସର ଶୁକ୍ଲ ପକ୍ଷ ତ୍ରୟୋଦଶୀ ତିଥିରେ ପାଳନ କରାଯାଏ । ଧବଳେଶ୍ୱର ପୀଠରେ ବିଶେଷ ପୂଜା ଅନୁଷ୍ଠାନ କରାଯାଏ ଓ ଧବଳେଶ୍ୱର ବଡ଼ସିଂହାର ରୂପରେ ଦର୍ଶନ ଦିଅନ୍ତି ।

## ପୂଜାବିଧି ଓ ଉପଚାର 
ଏହି ଅବସରରେ ମହାଦେବଙ୍କୁ ସ୍ୱତନ୍ତ୍ର ପୂଜା କରାଯାଏ । ପୂଜାଦିନ ଭୋରରୁ ଧବଳେଶ୍ୱରଙ୍କୁ ୧୦୮ ଗରା ପାଣିରେ ସ୍ନାନ କରାଯାଇ, ମଙ୍ଗଳ ଆରତୀ ଓ ମଇଲମ ଆଦି ରୀତିନୀତି କରାଯାଏ । ତରଣ ଓ ଗଜା ପିଠା ବା ଗଜା ମଣ୍ଡା ଭୋଗ ଲଗାଯାଏ । ଅରୁଆ ଚାଉଳ ଚୂନାରେ ଏହି ପିଠା ତିଆରି କରାଯାଏ । ପିଠାରେ ନଡ଼ିଆ, ଗୁଡ଼, ଗୁଜୁରାତି ଆଦି ପୁର ଦିଆଯାଏ । ମହାଦେବଙ୍କୁ ପୂଜା କରାଯିବା ପରେ ଭକ୍ତମାନେ ଏହି ପିଠା ସେବନ କରନ୍ତି । ୨୦୨୦ ମସିହାରେ ୨୫ ବର୍ଷ ପରେ ଧବଳେଶ୍ୱରଙ୍କର କିରାତଅର୍ଜୁନ ବେଶ ହୋଇଥିଲା ।

## କିମ୍ବଦନ୍ତୀ 
ପଦ୍ମପୁରାଣ ମତେ ବ୍ରହ୍ମାଙ୍କ ଅଭିଶାପରୁ ମୁକ୍ତି ପାଇବା ପାଇଁ ଇନ୍ଦ୍ର ଧବଳେଶ୍ୱରଙ୍କ ନିକଟରେ ବଡ଼ଓଷା ବ୍ରତ ପାଳନ କରି କାର୍ତ୍ତିକ ପୂର୍ଣ୍ଣିମାରେ ବୁଡ଼ ପକେଇ ଶାପମୁକ୍ତ ହୋଇଥିଲେ । ଅନ୍ୟ ଏକ କାହାଣୀ ଅନୁସାରେ ଉତ୍କଳରେ କ୍ରତୁ ନାମକ ଧାର୍ମିକ ରାଜା ଥିଲେ । ସେ ଥରେ ଶିକାର ଉଦ୍ଦେଶ୍ୟରେ ବନକୁ ଯାଇଥିଲେ । ବନରେ ଲକ୍ଷ୍ୟହୀନଭାବେ ଯାଉଥିବା ବେଳେ ଏକ ଭଙ୍ଗା ଶିବମନ୍ଦିର ପାଖରେ ପହଞ୍ଚିଲେ । ସେଠାରେ ନାଗପୁରର ରାଜକୁମାରୀ ହରପ୍ରିୟା କ୍ରତୁଙ୍କୁ ବିବାହ କାମନା କରି ପୂଜାକରୁଥିଲେ । ମନ୍ଦିର ନିକଟରେ ଉଭୟଙ୍କର ଭେଟ ହେଲା ଓ ସେମାନେ ବିବାହ କଲେ । ବିବାହ ପରେ ରାଜା ଭୋଗ ବିଳାସରେ ରହି ରାଜ୍ୟକଥା ବୁଝିଲେ ନାହିଁ । ଫଳରେ ବାହ୍ୟଶତ୍ରୁଙ୍କ ପରାଜିତ ହୋଇ ରାଜ୍ୟ ହରାଇବାକୁ ପଡିଲା । ସେ ବଣରେ ରାଣୀଙ୍କ ସହିତ ଦୁଃଖରେ କାଳାତିପାତ କଲେ । ସେହି ବନରେ ଜଣେ ଶିବପୂଜକ ସନ୍ୟାସୀ ବାସକରୁଥିଲେ । ସେ ଥରେ ଶିବଙ୍କ ପୂଜା ଉଦ୍ଦେଶ୍ୟରେ କେତକୀ ଫୁଲ ନେଇ ଯାଉଥିଲେ । ରାଜା ସେହି ଫୁଲଗୁଡ଼ିକୁ ସନ୍ୟାସୀଙ୍କଠାରୁ ବଳପୂର୍ବକ ଛଡ଼ାଇନେଇ ରାଣୀଙ୍କୁ ଅର୍ପଣକଲେ । ଶିବ ରୁଷ୍ଟ ହେଲେ ଓ ରାଜାଙ୍କୁ କୁଷ୍ଠରୋଗ ହେଲା । ତାଙ୍କର ଦୁଃଖ ବଢ଼ି ଚାଲିଲା । ରାଣୀ ରାଜାଙ୍କ ସେବା ଓ ଈଶ୍ବର ଭକ୍ତିରେ ସମୟ ଅତିବାହିତ କରୁଥିଲେ । ସେ ଜଣେ ସନ୍ୟାସୀଙ୍କୁ ଭେଟି ରାଜାଙ୍କର ଆରୋଗ୍ୟ ଉପାୟ ପଚାରିଲେ । ଶିବଭକ୍ତଙ୍କ ଅଭିଶାପରୁ ରାଜାଙ୍କୁ କୁଷ୍ଠରୋଗ ହୋଇଛି ବୋଲି ସନ୍ୟାସୀ ଜଣାଇଲେ । ରାଣୀ ସନ୍ୟାସୀଙ୍କ ପରାମର୍ଶରେ ମହାନଦୀ ଗର୍ଭରେ ଥିବା ଧବଳେଶ୍ବରଙ୍କ ନିକଟରେ ନିଷ୍ଠାର ସହିତ ବଡ଼ଓଷା ବ୍ରତ ପାଳନ କଲେ । ଶିବ ସନ୍ତୁଷ୍ଟ ହୋଇ ବର ପ୍ରଦାନ କଲେ । କ୍ରତୁ ରୋଗମୁକ୍ତ ହୋଇ ସପତ୍ନୀକ ଓ ପୁତ୍ର ସନ୍ତାନ ସହ ରାଜତ୍ବ କଲେ ।

## ଆଧାର 
ଶ୍ରେଣୀ:ଓଷା
ସୁମାତ୍ରା ବଳିଆ କୁକୁର

**ସୁମାତ୍ରା ବଳିଆ କୁକୁର** (ଇଂରାଜୀରେ **Sumatran dhole**, ଜୀବବିଜ୍ଞାନ ନାମ *Cuon alpinus sumatrensis*) ବଳିଆ କୁକୁରଙ୍କ ଏକ ଉପପ୍ରଜାତି । ଏମାନଙ୍କୁ **ସୁମାତ୍ରା ଜଙ୍ଗଲି କୁକୁର** (ଇଂରାଜୀରେ **Sumatran wild dog**) ମଧ୍ୟ କୁହାଯାଏ । ଏମାନେ ମୁଖ୍ୟତଃ ଇଣ୍ଡୋନେସିଆର ସୁମାତ୍ରା ଦ୍ୱୀପରେ ପରିଲକ୍ଷିତ ହୁଅନ୍ତି । ବିଭିନ୍ନ ସ୍ତନ୍ୟପାୟୀ ପ୍ରାଣୀ, ଜଙ୍ଗଲି କୋଳି, ପୋକଯୋକ ଏବଂ ଏଣ୍ଡୁଅ ଇତ୍ୟାଦି ଏମାନଙ୍କର ପ୍ରଧାନ ଆହାର । 

## କ୍ରମ ବିବର୍ତ୍ତନର ଇତିହାସ 
ବାଆଁ|thumb|ଜନ୍ ଜେରାର୍ଡ୍ କ୍ୟୁଲ୍ମାନ୍ସଙ୍କ ବର୍ଣ୍ଣନାତ୍ମକ ଚିତ୍ର (୧୮୯୦)
୨୦୦୫ ମସିହା ପର୍ଯ୍ୟନ୍ତ ସୁମାତ୍ରା ବଳିଆ କୁକୁରର ବିବର୍ତ୍ତନ ଇତିହାସ ଓ ଉତ୍ପତ୍ତି ସମ୍ପର୍କରେ କୌଣସି ତଥ୍ୟ ଜଣାପଡ଼ି ନଥିଲା । ନିକଟସ୍ଥ ମାଲେସିଆର ବଳିଆ କୁକୁରଙ୍କ ଅପେକ୍ଷା ଏହି ଜୀବ ଭାରତୀୟ ବଳିଆ କୁକୁରଙ୍କ ନିକଟତର । ବିନା ତଥ୍ୟରେ କେବଳ ଅନୁମାନ କରାଯାଉଛି ଯେ ସୁଣ୍ଡା ଦ୍ୱୀପର ଅଧିବାସୀମାନେ ଇଣ୍ଡୋନେସିଆରେ ବଳିଆ କୁକୁରଙ୍କୁ ଆଣି ଛାଡ଼ିଥିବେ ।

## ଶାରୀରିକ ଗଠନ 
ବଳିଆ କୁକୁରମାନଙ୍କ ମଧ୍ୟରେ ସୁମାତ୍ରା ବଳିଆ କୁକୁର ଆକାରରେ କ୍ଷୁଦ୍ରତମ ଉପପ୍ରଜାତି । ଏହାର ଦେହର ଲୋମ ଲାଲ୍ ରଙ୍ଗର । ଏହି ବଳିଆ କୁକୁର ଉପପ୍ରଜାତିର ଲୋମ ତଳେ ଘଞ୍ଚ-ମୋଟା ନିମ୍ନ ଲୋମର ଆଚ୍ଛାଦନ ନଥାଏ । ବରଂ ଇଣ୍ଡୋଚୀନୀ ଓ ଦକ୍ଷିଣ ଭାରତୀୟ ବଳିଆ କୁକୁରଙ୍କ ପରି ଏହାର ଲୋମ କର୍କଷ ଓ ପତଳା ହୋଇଥାଏ । ସୁମାତ୍ରା ବଳିଆ କୁକୁରର ପୃଷ୍ଠ ଦେଶ ଅପେକ୍ଷାକୃତ ଅଧିକ କୃଷ୍ଣ ବର୍ଣ୍ଣର ।

ସୁମାତ୍ରା ବଳିଆ କୁକୁରର କାନଟି ଲୋମଶ ଏବଂ ନରମ । ସେମାନଙ୍କ ଲାଞ୍ଜ ଓ ଗୋଡ଼ଗୁଡ଼ିକ ଲମ୍ବା । ସେମାନଙ୍କ ମୁହଁ ସାମନା ପଟକୁ ଗୋଜିଆ ହୋଇଥାଏ । ଏମାନଙ୍କ ଲାଞ୍ଜର ରଙ୍ଗ ମୁଖ୍ୟତଃ କଳା । ପୂର୍ଣ୍ଣ ବୟସ୍କ ସୁମାତ୍ରା ବଳିଆ କୁକୁରର ଶରୀରର ଦୈର୍ଘ୍ୟ ପ୍ରାୟ ୩ ଫୁଟ୍, ଲାଞ୍ଜର ଦୈର୍ଘ୍ୟ ପ୍ରାୟ ୧୫-୧୮ ଇଞ୍ଚ, ଭୂମିରୁ କାନ୍ଧ ପର୍ଯ୍ୟନ୍ତ ଉଚ୍ଚତା ପ୍ରାୟ ୧୯.୬୯ ଇଞ୍ଚ ଏବଂ ଶରୀରର ଓଜନ ପ୍ରାୟ ୧୦-୧୩ କିଲୋଗ୍ରାମ । ସିଙ୍ଗାପୁରରେ ବର୍ତ୍ତମାନ ବଳିଆ କୁକୁର ସମ୍ପୂର୍ଣ୍ଣ ଭାବେ ବିଲୁପ୍ତ । ସୁମାତ୍ରା ବଳିଆ କୁକୁରମାନେ ବୁଦାଳିଆ ଜଙ୍ଗଲ, ତୃଣଭୂମି, ସତଳ ଅଞ୍ଚଳ, ବୃଷ୍ଟିବନ ତଥା କ୍ରାନ୍ତୀୟ ଅରଣ୍ୟମାନଙ୍କରେ ରହନ୍ତି ।

## ବିପଦ 
ପରିବାସ କ୍ଷୟ ଏବଂ ଏମାନଙ୍କ ଭୌଗୋଳିକ କ୍ଷେତ୍ରର ବିଖଣ୍ଡନ ସୁମାତ୍ରା ବଳିଆ କୁକୁରଙ୍କ ପାଇଁ ସବୁଠାରୁ ବଡ଼ ବିପଦ । ଇଣ୍ଡୋନେସିଆର ବିଭିନ୍ନ ସଂରକ୍ଷିତ ଅଞ୍ଚଳରେ ରହୁଥିଲେ ସୁଦ୍ଧା ଉପରୋକ୍ତ ଦୁଇ କାରଣ ସୁମାତ୍ରାର ବଳିଆ କୁକୁରଙ୍କ ପ୍ରତି ଏକ ବଡ଼ ବିପଦ । ବୃକ୍ଷ ଛେଦନ, କୃଷିଭୂମି ସମ୍ପ୍ରସାରଣ, ତାଳ ଓ ରବର ରୋପଣ, ଗୋରୁଗାଈଙ୍କ ଚରିବା, ଆଧୁନିକ ଭିତ୍ତିଭୂମି ସମ୍ପ୍ରସାରଣ – ଏପରି ଅନେକ କାରଣରୁ ପରିବାସ କ୍ଷୟର ମାତ୍ରା କ୍ରମଶଃ ବଢ଼ୁଛି । IUCN ଏହି ଜୀବକୁ ସଙ୍କଟାପନ୍ନ (Endangered) ଶ୍ରେଣୀରେ ତାଲିକାଭୁକ୍ତ କରିଛି । 

## ପ୍ରଜନନ ଓ ଜୀବନ ଚକ୍ର
ସୁମାତ୍ରା ବଳିଆ କୁକୁରୀର ଗର୍ଭଧାରଣ ସମୟ ହାରାହାରି ୬୦-୬୨ ଦିନ । ଗୋଟିଏ ମାଈ କୁକୁର ଥରକେ ୩-୪ଟି ଶାବକଙ୍କୁ ଜନ୍ମ ଦିଏ । ବେଳେବେଳେ ମାଈଟିଏ ଏକାଥରକେ ୧୨ଟି ଛୁଆ ଜନ୍ମ ଦେବା ମଧ୍ୟ ଦେଖାଯାଇଛି ।

ବଣରେ ଏକ ବଳିଆ କୁକୁରର ଜୀବନ କାଳ ପ୍ରାୟ ୧୦ ବର୍ଷ ପର୍ଯ୍ୟନ୍ତ ହୋଇପାରେ । ଜନ୍ତା ବା ଚିଡ଼ିଆଘରେ ରଖିଲେ ଏମାନେ ୧୬ ବର୍ଷ ପର୍ଯ୍ୟନ୍ତ ବଞ୍ଚିବା ଦେଖାଯାଇଛି ।

## ଆଧାର 
## ଅନ୍ୟାନ୍ୟ ଲିଂକ୍ 
ଶ୍ରେଣୀ:ଶ୍ୱାନ
ଶାରଦା ପ୍ରସାଦ ନାୟକ

**ଶାରଦା ପ୍ରସାଦ ନାୟକ** (; ଜନ୍ମ: ୫ ଜାନୁଆରୀ ୧୯୫୯) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ବିଜୁ ଜନତା ଦଳର କର୍ମୀ ଭାବରେ କାର୍ଯ୍ୟ କରୁଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରୁଛନ୍ତି । ୨୦୦୪, ୨୦୦୯ ଓ ୨୦୧୯ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ରାଉରକେଲା ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୧୩ଶ, ୧୪ଶ ଓ ୧୬ଶ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ଶାରଦା ପ୍ରସାଦ ନାୟକ ୧୯୫୯ ମସିହାର ଜାନୁଆରୀ ୫ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ନଟବର ନାୟକ ଏବଂ ମାଆଙ୍କ ନାମ ଆରତି ପ୍ରଭା ଲେଙ୍କା ।

## ରାଜନୈତିକ ଜୀବନ 
ଶାରଦା ବିଜୁ ଜନତା ଦଳର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଅଛନ୍ତି । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ବର୍ତ୍ତମାନ କାର୍ଯ୍ୟ କରୁଛନ୍ତି । ସେ ୨୦୦୯ ମସିହାରୁ ୨୦୧୨ ମସିହା ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ମନ୍ତ୍ରୀ ଭାବରେ କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
## ବାହାର ଆଧାର 
* 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୧୩ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୪ଶ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୧୬ଶ ଓଡ଼ିଶା ବିଧାନ ସଭାର ସଭ୍ୟ
ରାମ୍ବୁଟାନ୍

**ରାମ୍ବୁଟାନ୍** (ବୈଜ୍ଞାନିକ ନାମ: ନେଫେଲିୟମ୍ ଲାପେସେମ୍) ସାପିଣ୍ଡେସିଆ ପରିବାରର ଏକ ମଧ୍ୟମ ଆକାରର କ୍ରାନ୍ତୀୟ ଉଦ୍ଭିଦ । ଏହାର ଫଳକୁ ମଧ୍ୟ ରାମ୍ବୁଟାନ୍ କୁହାଯାଏ | ରାମ୍ବୁଟାନ୍ ଉତ୍ପତି ଦକ୍ଷିଣ ପୂର୍ବ ଏସିଆ ମୂଳର ଅଟେ। ଏହା ଲିଚୁ, ଲଙ୍ଗାନ୍, ପୁଲାସାନ୍, ଏବଂ ମାମୋନସିଲୋ ପରି ଅନ୍ୟାନ୍ୟ ଖାଇବା ଯୋଗ୍ୟ କ୍ରାନ୍ତୀୟ ଫଳର ସମ୍ପର୍କିୟ ।

## ନାମର ଉତ୍ପତ୍ତି 
"ରାମ୍ବୁଟାନ୍" ନାମ ମାଳୟ ଶବ୍ଦ *ରାମବୁଟ*ରୁ ଉତ୍ପନ୍ନ ହୋଇଛି ଯାହାର ଅର୍ଥ ହେଉଛି "କେଶ"। ଏହା ଫଳର ବହୁ ଲୋମଯୁକ୍ତ ଚୋପାକୁ ସୁଚେଇ ଥାଏ ।

## ଉତ୍ପତ୍ତି ଓ ବ୍ୟାପକତା 
ରାମ୍ବୁଟାନର ଆନୁବଂଶିକ(ଜେନେଟିକ) ବିବିଧତାର କେନ୍ଦ୍ର  ହେଉଛି କାଲିମାନ୍ଟାନ୍ (ବୋର୍ନେଓ ଦ୍ୱୀପର ଇଣ୍ଡୋନେସିଆ ଅଂଶ)। ଯାହକି ଏହାର ସମ୍ଭାବ୍ୟ ଉତ୍ପତ୍ତି ସ୍ଥଳକୁ ସୂଚାଇଥାଏ । ଏହା ସେଠାରୁ ଏସିଆ, ଆଫ୍ରିକା, ଓସେନିଆ ଏବଂ ମଧ୍ୟ ଆମେରିକାର କିଛି ଅଂଶକୁ ବ୍ୟାପିଛି ।

ପ୍ରାୟ ତ୍ରୟୋଦଶରୁ ପଞ୍ଚଦଶ ଶତାବ୍ଦୀ ମଧ୍ୟରେ  ଭାରତ ମହାସାଗର ବାଣିଜ୍ୟରେ ପ୍ରମୁଖ ଭୂମିକା ଗ୍ରହଣ କରିଥିବା  ଆରବ ବ୍ୟବସାୟୀମାନଙ୍କଦ୍ୱାରା ରାମ୍ବୁଟାନର ପ୍ରସାର ହୋଇଥିଲା। ସେମାନଙ୍କଦ୍ୱାରା ପୂର୍ବ ଆଫ୍ରିକାର ଜାଞ୍ଜିବର ଏବଂ ପେମ୍ବାରେ ରାମ୍ବୁଟାନ୍ ପ୍ରବେଶ କରିଥିଲା । ଭାରତର କେତେକ ସ୍ଥାନରେ ସୀମିତ ରାମ୍ବୁଟାନ୍ ଦେଖିବାକୁ ମିଳେ । ଊନବିଂଶ ଶତାବ୍ଦୀରେ, ଡଚ୍ ଔପନିବେଶିକମାନେ ଦକ୍ଷିଣ ପୂର୍ବ ଏସିଆରରୁ ଦକ୍ଷିଣ ଆମେରିକାର ସୁରିନାମ ପର୍ଯ୍ୟନ୍ତ ରାମ୍ବୁଟାନ୍ ପରିଚିତ କରାଇଲେ । ସମୟକ୍ରମେ ଏହା କ୍ରାନ୍ତୀୟ ଆମେରିକାରେ ଯଥା କଲମ୍ବିଆ, ଇକ୍ୟୁଏଡର୍, ହୋନ୍ଡୁରାସ, କୋଷ୍ଟାରିକା, ତ୍ରିନିଦାଦ ଏବଂ କ୍ୟୁବାର ଉପକୂଳ ନିମ୍ନଭୂମିରେ ବ୍ୟାପିଗଲା । ୧୯୧୨ ମସିହାରେ ଇଣ୍ଡୋନେସିଆରୁ ଫିଲିପାଇନ୍ସରେ ରାମ୍ବୁଟାନ୍ ପରିଚିତ ହୋଇଥିଲା । ୧୯୫୦ ଦଶକ ପର୍ଯ୍ୟନ୍ତ ଏହାର ବ୍ୟାପକତା ସୀମିତ ଥିଲା ।

## ବର୍ଣ୍ଣନା
ଏହା ଏକ ଚିର ସବୁଜ ଗଛ ଯାହାକି ୧୨–୨୦ ମିଟର ଉଚ୍ଚତାରେ ବଢିଥାଏ । ପତ୍ରଗୁଡିକ ୧୦-୩୦ ସେମି  ଲମ୍ବ, ଫୁଲଗୁଡ଼ିକ ଛୋଟ, ୫ ମିମି ବିଶିଷ୍ଟ ହୋଇଥାଏ ।
ଏହାର ଫଳ ଅଣ୍ଡାକାର ଏବଂ , ୩-୬ ସେମି (କ୍ୱଚିତ୍ ୮ ସେମି) ଲମ୍ବ ଏବଂ ୩-୪ ସେମି ପ୍ରସ୍ତ । ଏଥିରେ ଗୋଟିଏ ମଞ୍ଜି ଥାଏ । ଏକତ୍ର ୧୦–୨୦ ଫଳର ଏକ ପେନ୍ଥାରେ ଫଳ ଧରେ । ଚୋପା ଲାଲ ରଙ୍ଗର (କ୍ୱଚିତ୍ କମଳା କିମ୍ବା ହଳଦିଆ ରଙ୍ଗର ହୋଇଥାଏ), ଏବଂ ଲୋମଯୁକ୍ତ । ଫଳର ଛୋପ ଓ ମାଂସ , ଉଭୟ ଖାଦ୍ୟ ଯୋଗ୍ୟ । 

ପ୍ରତ୍ୟେକ ଫଳର ଗୋଟିଏ  ବାଦାମୀ ରଙ୍ଗର ମଞ୍ଜି ଥାଏ । ମଞ୍ଜିର ଆକାର ୧ ସେମି ହୋଇଥାଏ । ମଞ୍ଜିଗୁଡିକ ମଧ୍ୟ ଖାଦ୍ୟ ଯୋଗ୍ୟ ।

## ଆଧାର
ଶ୍ରେଣୀ:ଉଦ୍ଭିଦ ଜଗତ
ଫିଲିପିନ୍ କାକତୁଆ

**ଫିଲିପିନ୍ କାକତୁଆ** (ଇଂରାଜୀ ଭାଷାରେ **red-vented cockatoo**, ଜୀବବିଜ୍ଞାନ ନାମ *Cacatua haematuropygia*) ଫିଲିପାଇନ୍ସ ଦେଶରେ ଦେଖାଯାଉଥିବା ଏକ ଅତି ସଙ୍କଟାପନ୍ନ ପକ୍ଷୀ ପ୍ରଜାତି । ଏହି ପକ୍ଷୀର ଅନ୍ୟ ସ୍ଥାନୀୟ ନାମ ସବୁ ହେଲା **କାଟାଲା**, **ଆବୁକେ**, **ଆଗେ** ଓ **କାଲାଙ୍ଗେ** । ଆକାରରେ ଏହି ପକ୍ଷୀ ଗୋଫିନ୍ କାକତୁଆ ପରି କିନ୍ତୁ ଫିଲିପିନ୍ କାକତୁଆର ଲାଞ୍ଜରେ ଲାଲ୍ ରଙ୍ଗର ପର ଥାଏ ।  

## ବିବରଣୀ 
ଡାହାଣ|thumb|ପଞ୍ଜୁରୀରେ ଥିବା ଫିଲିପିନ୍ କାକତୁଆ ଯୁଗଳ
ଏହି ପକ୍ଷୀର ସମ୍ପୂର୍ଣ୍ଣ ଦେହ ଧଳା ରଙ୍ଗର । କେବଳ ଲାଞ୍ଜର ନିମ୍ନାଂଶରେ ଲାଲ୍ ରଙ୍ଗର ପର ରହିଥାଏ ଓ ଲାଞ୍ଜର ଅଗ୍ର ଧଳା ରଙ୍ଗର ହୋଇଥାଏ । ଲାଞ୍ଜର ତଳ ପଟେ ଓ ଡେଣାର ତଳ ପଟେ ହଳଦିଆ ରଙ୍ଗର ପର ରହିଥାଏ । ଏହି କାକତୁଆର ଶରୀରର ଦୈର୍ଘ୍ୟ ପ୍ରାୟ ୧୨ ଇଞ୍ଚ (୩୦ ସେଣ୍ଟିମିଟର) ଓ ଏହାର ପ୍ରସାରିତ ଡେଣାର ଦୈର୍ଘ୍ୟ ପ୍ରାୟ ୮.୬ ଇଞ୍ଚ (୨୨ ସେଣ୍ଟିମିଟର) । 

ଫିଲିପିନ୍ କାକତୁଆର ଏକ ନିର୍ଦ୍ଦିଷ୍ଟ ପ୍ରକାରର ମିମେଇବା କାକଳି ରାବ ରହିଛି । ଏହାଛଡ଼ା ଏହି ପକ୍ଷୀ ଏକ ଖିଙ୍କାରିବା ଓ ହ୍ୱିସିଲ୍ ମାରିବା ପରି ଶବ୍ଦ ମଧ୍ୟ ସୃଷ୍ଟି କରେ । ସାଧାରଣତଃ ଅନ୍ୟ କାକତୁଆମାନଙ୍କ ତୁଳନାରେ ଫିଲିପିନ୍ କାକତୁଆ ଶାନ୍ତ ବା କମ୍ ରାବ ପକାଏ । ଛତା କାକତୁଆ ଓ ମୋଲୁକାନ କାକତୁଆ ଏହାଠାରୁ ବହୁ ଅଧିକ ରାବିଥାନ୍ତି । 

## ଭୌଗୋଳିକ ବିତରଣ ଓ ସଂରକ୍ଷଣ ସ୍ଥିତି 
ପୂର୍ବେ ଫିଲିପିନ୍ କାକତୁଆ ଉତ୍ତର ଓ କେନ୍ଦ୍ରୀୟ ଲୁଜନ୍ ଦ୍ୱୀପକୁ ଛାଡ଼ିଦେଲେ ଫିଲିପାଇନ୍ସର ପ୍ରାୟ ସମସ୍ତ ଛୋଟ ବଡ଼ ଦ୍ୱୀପରେ ବ୍ୟାପ୍ତ ଥିଲେ । ୧୯୯୦ ଦଶନ୍ଧିର ଆରମ୍ଭ ବେଳକୁ ବଣୁଆ ଫିଲିପିନ୍ କାକତୁଆଙ୍କ ସର୍ବମୋଟ ସଂଖ୍ୟା ୧୦୦୦ରୁ ୪୦୦୦ ବୋଲି ଅନୁମାନ କରାଯାଇଥିଲା । ୨୦୦୮ ମସିହା ବେଳକୁ ଏମାନଙ୍କ ସଂଖ୍ୟା ହ୍ରାସ ପାଇ ୧୦୦୦ରୁ କମ୍ ହୋଇଯାଇଥିଲା । ଅବଶିଷ୍ଟ ଫିଲିପିନ୍ କାକତୁଆ ବର୍ତ୍ତମାନ ପାଲାୱାନ୍, ତାୱିତାୱି, ମିଣ୍ଡାନାଓ ଓ ମାସବେଟ ପ୍ରଭୃତି ଦ୍ୱୀପରେ ଦେଖିବାକୁ ମିଳନ୍ତି । ୧୯୯୮ ମସିହାରୁ କାଟାଲା ଫାଉଣ୍ଡେସନ୍ ଫିଲିପିନ୍ କାକତୁଆଙ୍କ ପାଇଁ ସଂରକ୍ଷଣ ପ୍ରକଳ୍ପ ଚଳାଇ ଆସିଛି । ପାଲାୱାନରେ ଏହି ପକ୍ଷୀ ବହୁତ ସଂଖ୍ୟାରେ ଦେଖାଯାନ୍ତି ଯେଉଁଠାରେ କାଟାଲା ଫାଉଣ୍ଡେସନ୍ ଏହି ପ୍ରକଳ୍ପ ପରିଚାଳନା କରୁଛି । ପାଲାୱାନ ଉପକୂଳରେ ଏକ କୋଇଲା ତାପଜ ବିଦ୍ୟୁତ୍ ଉତ୍ପାଦନ କେନ୍ଦ୍ର ନିର୍ମାଣ କରାଯିବାର ପ୍ରସ୍ତାବ ଏହି ପକ୍ଷୀଙ୍କ ସଂରକ୍ଷଣ ପ୍ରତି ବିପଦ ସୃଷ୍ଟି କରିଥିଲା ।			

ମାନିଲା ନଗରର ଆଣ୍ଟୋନିଓ ଡି ଡ୍ୟୋସ୍‍ଙ୍କ ବର୍ଡ୍ସ ଇଣ୍ଟର୍‍ନ୍ୟାସନାଲରେ ଅନେକ ଫିଲିପିନ୍ କାକତୁଆଙ୍କୁ ପଞ୍ଜୁରୀ ମଧ୍ୟରେ ସଂରକ୍ଷଣ ପାଇଁ ରଖାଯାଇଛି ।

ଏହି ପକ୍ଷୀର ସ୍ଥିତି ଅତି ସଙ୍କଟାପନ୍ନ (critically endangered) । ଅବୈଧ ପକ୍ଷୀଧରା ଓ ପକ୍ଷୀ ବ୍ୟବସାୟ ଯୋଗୁଁ ଏମାନଙ୍କ ସଂଖ୍ୟା ଦ୍ରୁତ ଗତିରେ ହ୍ରାସ ପାଇଛି । ୧୯୯୭ରେ ମାନିଲାରେ ଏହି ପକ୍ଷୀର କ୍ରୟ ମୂଲ୍ୟ ଅତି ଉଚ୍ଚ ଥିଲା (ପକ୍ଷୀ ପିଛା ପ୍ରାୟ ୧୬୦ ଆମେରିକୀୟ ଡଲାର୍) । ଉଚ୍ଚ ମୂଲ୍ୟ ଯୋଗୁଁ ପକ୍ଷୀ ଓ ଶାବକମାନଙ୍କୁ ଧରି ନିଆଯାଏ ଓ ବ୍ୟବସାୟ କରାଯାଏ । ପରିବାସ କ୍ଷୟ ଓ ଶସ୍ୟ ନଷ୍ଟକାରୀ ପ୍ରଜାତି ବୋଲି ଶିକାର କରିବା ଏହି ପକ୍ଷୀଙ୍କ ସଂଖ୍ୟା ହ୍ରାସର ଅନ୍ୟ ମୁଖ୍ୟ କାରଣ ।

## କାକତୁଆ ପ୍ରଜାତି ପ୍ରତି ରହିଥିବା ବିପଦ 
ଫିଲିପିନ୍ କାକତୁଆ ଏକ ସାମାଜିକ ପକ୍ଷୀ ପ୍ରଜାତି । ଏମାନେ ଦଳରେ ଏକତ୍ରିତ ଭାବେ ବିଚରଣ କରନ୍ତି, ଖାଦ୍ୟ ଖୋଜନ୍ତି ଓ କାକଳି ରାବ କରନ୍ତି । କିନ୍ତୁ ମାର୍ଚ୍ଚରୁ ଜୁଲାଇ ମାସ ପର୍ଯ୍ୟନ୍ତ ମିଳନ ଋତୁରେ ଏମାନେ ଯୋଡ଼ା ଯୋଡ଼ା ହୋଇ ଏବଂ ଦଳରୁ ପୃଥକ ଭାବେ ରହନ୍ତି । 

ଏମାନେ ବିଭିନ୍ନ ପ୍ରକାରର ମଞ୍ଜି, ଫଳ, ଫୁଲ, କଢ଼ ଓ ଫୁଲର ମହୁ ଆହରଣ କରନ୍ତି । ଆବଶ୍ୟକତା ହେଲେ ଏମାନେ ମୁଖ୍ୟତଃ ଆଂଶିକ ପାଚିଥିବା ଧାନ, ମକା ପ୍ରଭୃତି ବିଭିନ୍ନ ଶସ୍ୟ ମଧ୍ୟ ଖାଆନ୍ତି । ଏହି କାରଣରୁ ଲୋକେ ଏମାନଙ୍କୁ ଶସ୍ୟ ନଷ୍ଟକାରୀ ପକ୍ଷୀ ଶ୍ରେଣୀରେ ପରିଗଣନା କରିଥାନ୍ତି ।

## ଆହୁରି ଦେଖନ୍ତୁ 
* କାମ୍ବୋଡ଼ିଆ ଚଞ୍ଚୂରୀ ପକ୍ଷୀ
* ଆଟଲାଣ୍ଟିକ ପଫିନ
* କେପ ଗ୍ରିଫନ
* ଲିଟିଲ୍ ଆଉଲ୍
* ନର୍ଦର୍ଣ୍ଣ ପିନ‌ଟେଲ

## ଆଧାର 
## ଅନ୍ୟାନ୍ୟ ଲିଂକ୍ 
* 
* Katala Foundation Incorporated
* Oriental Bird Images: "Philippine cockatoo" 

ଶ୍ରେଣୀ:ଏସୀୟ ପକ୍ଷୀ
ନୀଳମଣି ସିଂହ ଦଣ୍ଡପାଟ

**ନୀଳମଣି ସିଂହ ଦଣ୍ଡପାଟ** (ମୃତ୍ୟୁ: ୧୯୯୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୫୨ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୧ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ନୀଳମଣି ଅଖିଳ ଭାରତୀୟ ଗଣତନ୍ତ୍ର ପରିଷଦର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ସେ ୧୯୯୨ ମସିହାରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୯୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:୧ମ ଓଡ଼ିଶା ବିଧାନ ସଭାର ସଭ୍ୟ
କୋଣାର୍କ ନୃତ୍ୟ ଉତ୍ସବ

**କୋଣାର୍କ ନୃତ୍ୟ ମହୋତ୍ସବ** ପ୍ରତିବର୍ଷ ଡିସେମ୍ବର ମାସ ୧ରୁ ୫ ତାରିଖ ପର୍ଯ୍ୟନ୍ତ କୋଣାର୍କରେ ଥିବା ସୂର୍ଯ୍ୟ ମନ୍ଦିରର ପୃଷ୍ଠଭୂମିରେ ଅନୁଷ୍ଠିତ ହୋଇଥାଏ । ଏହା ଓଡ଼ିଶାରେ ଆୟୋଜିତ ସବୁଠାରୁ ବଡ଼ ନୃତ୍ୟ ମହୋତ୍ସବ ମଧ୍ୟରୁ ଅନ୍ୟତମ ।  ଓଡ଼ିଶା ସରକାରଙ୍କ ସଂସ୍କୃତି ଓ ପର୍ଯ୍ୟଟନ ବିଭାଗ ଏହି ଉତ୍ସବର ମୁଖ୍ୟ ଆୟୋଜକ । ଏହି ଉତ୍ସବ ୧୯୮୯ ମସିହାରୁ ଅନୁଷ୍ଠିତ ହୋଇ ଆସୁଛି । ଏହି ଉତ୍ସବ ସହିତ ଆନ୍ତର୍ଜାତିକ ବାଲୁକା କଳା ପ୍ରଦର୍ଶନୀ ମଧ୍ୟ ଅନୁଷ୍ଠିତ ହୋଇଥାଏ । ମୁଖ୍ୟ ଉତ୍ସବ ବ୍ୟତୀତ ଏଠାରେ ମୀନାବଜାର, ପଲ୍ଲିଶ୍ରୀ ମେଳା, ଅପେରା, ବସନ୍ତ ମଞ୍ଜରୀ ପାଠାଗାର ପକ୍ଷରୁ ଗଣଦୌଡ଼, କୋଣାର୍କ ପ୍ରେସ କ୍ଲବ୍‌ ପକ୍ଷରୁ ସାଇକ୍ଲୋଥନ ଓ କୋଣାର୍କ ସାହିତ୍ୟ ସଂସଦ ପକ୍ଷରୁ ସାହିତ୍ୟ ଆସର ଆଦି ଆୟୋଜନ କରାଯାଇଥାଏ ।

## ଆଧାର 
ଶ୍ରେଣୀ:ଓଡ଼ିଶାର ପର୍ବ ପର୍ବାଣି
ଶ୍ରେଣୀ:Coordinates not on Wikidata
ଅଶୋକ ଡି ସିଲ୍‌ଭା

ଜୋସେଫ ଅଶୋକ ନିହାଲ ଡି ସିଲ୍ଲଭା ବା **ଅଶୋକ ଡି ସିଲ୍‌ଭା** (ଜନ୍ମ ୧୭ ମଇ ୧୯୪୬) ଶ୍ରୀଲଙ୍କା ସର୍ବୋଚ୍ଚ ନ୍ୟାୟାଳୟର ୪୨ତମ ପ୍ରଧାନ ବିଚାରପତି ଥିଲେ ।

## ସଂକ୍ଷିପ୍ତ ଜୀବନୀ 
କାଣ୍ଡିସ୍ଥିତ ସେଣ୍ଟ ଆନ୍ଥୋନି କଲେଜରୁ ସିଲଭା ତାଙ୍କର ପ୍ରାଥମିକ ଶିକ୍ଷା ଲାଭ କରିଥିଲେ । ୧୯୭୧ ମସିହାରେ ପେରେଡେନିଆ ବିଶ୍ୱବିଦ୍ୟାଳୟରୁ ସ୍ନାତକ ଡିଗ୍ରୀ ହାସଲ କରିବା ପରେ ସେ ଡିସେମ୍ବର ୧୯୭୨ରେ ଶ୍ରୀଲଙ୍କା ସର୍ବୋଚ୍ଚ ନ୍ୟାୟାଳୟରେ ଆଡଭୋକେଟ ଭାବରେ ଯୋଗଦାନ କରିଥିଲେ । ଏପ୍ରିଲ ୨, ୧୯୭୪ରେ ସେ ଆଟର୍ଣ୍ଣି ଜେନେରାଲ ଭାବେ ଯୋଗ ଦେଇଥିଲେ । ୧୯୮୭ରେ ସେ ଜଣେ ସିନିୟର ଡେପୁଟି ସଲିସିଟର ଜେନେରାଲ ହୋଇଥିଲେ ଏବଂ ଆଟର୍ଣ୍ଣି ଜେନେରାଲ ଭାବେ ୨୨ ବର୍ଷ କାର୍ଯ୍ୟ କରିବା ପରେ ବିଭାଗଦ୍ୱାରା ତାଙ୍କୁ ୧୨ ଅକ୍ଟୋବର ୧୯୯୫ରେ ଅପିଲ୍ କୋର୍ଟର ବିଚାରପତି ଭାବରେ ନିଯୁକ୍ତ ଦିଆଯାଇଥିଲା । ପ୍ରଧାନ ବିଚାରପତି ଅଶୋକ ଡି ସିଲ୍‌ଭା ଫେବୃଆରୀ ୨୦୦୧ରେ ଅପିଲ୍ କୋର୍ଟର ପୀଠାଧୀଶ ହୋଇଥିଲେ ଏବଂ ପରେ ୧ ଅଗଷ୍ଟ ୨୦୦୧ରେ ସୁପ୍ରିମକୋର୍ଟକୁ ଉନ୍ନୀତ ହୋଇଥିଲେ ।

୩୧ ଜୁଲାଇ ୨୦୧୩ରେ କେନିଆର ନୂତନ ସମ୍ବିଧାନ ଅନୁଯାୟୀ ସେ କେନିଆର ନ୍ୟାୟପାଳିକାରୁ ଅନୁପଯୁକ୍ତ ନ୍ୟାୟିକ ଅଧିକାରୀଙ୍କ ବିଦା ପାଇଁ ପ୍ରତିଷ୍ଠିତ "ଜଜ୍ ଏବଂ ମାଜିଷ୍ଟ୍ରେଟ୍ ପୁନରୀକ୍ଷଣ (ଭେଟିଂ) ବୋର୍ଡ"ର ସଦସ୍ୟ ଭାବରେ ନିଯୁକ୍ତ ହୋଇଥିଲେ ।

ଅଶୋକ ଡି ସିଲ୍‌ଭା ୧୯୮୩/୮୪ରେ କଲମ୍ବୋ ବିଶ୍ୱବିଦ୍ୟାଳୟରୁ ପ୍ରଶାସନିକ ଆଇନରେ ମାଷ୍ଟର ଡିଗ୍ରୀ ହାସଲ କରିଛନ୍ତି ଏବଂ ଯୁକ୍ତରାଷ୍ଟ୍ରର ଇଲିନୋଇସ୍ ବିଶ୍ୱବିଦ୍ୟାଳୟରେ କ୍ରିମିନୋଲୋଜିରେ ସ୍ନାତକୋତ୍ତର ଡିପ୍ଲୋମା କରିଛନ୍ତି ।

## ପଦ ପଦବୀ 
* ଶ୍ରୀଲଙ୍କା ଆଇନ ମହାବିଦ୍ୟାଳୟରେ ଅଧ୍ୟାପକ
* କଲମ୍ବୋ ବିଶ୍ୱାବିଦ୍ୟାଳୟରେ ଆଇନ ବିଭାଗରେ ଅଧ୍ୟାପକ
* 'ବ୍ରାଜିଲରେ ସ୍ଥାୟୀ ବିକାଶ' ସଂପର୍କିତ ଯୁକ୍ତରାଜ୍ୟ ସମ୍ମିଳନୀରେ ଶ୍ରୀଲଙ୍କାର ପ୍ରତିନିଧୀତ୍ୱ କରିଥିଲେ
* 'ଜାତୀୟ ପରିବେଶ ନୀତି' ତିଆରି କରିବା ସମ୍ବନ୍ଧୀତ ଜାତୀୟ ଟାସ୍କ ଫୋର୍ସର ସଦସ୍ୟ ଥିଲେ
* ଯୁକ୍ତରାଷ୍ଟ୍ର ସେକ୍ରେଟାରୀ ଜେନେରାଲ କୋଫି ଆନ୍ନାନ୍‌ଙ୍କଦ୍ୱାରା ରୁଆଣ୍ଡା ନିମିତ୍ତ ଅନ୍ତଃରାଷ୍ଟ୍ରୀୟ ଅପରାଧିକ ନ୍ୟାୟାଧୀକରଣରେ ଏକ ସ୍ଥାୟୀ ବିଚାରପତି ଭାବେ ନିଯୁକ୍ତି (3 August 2004). ଅନ୍ତଃରାଷ୍ଟ୍ରୀୟ ଅପରାଧିକ ନ୍ୟାୟାଧୀକରଣରେ ୧୬ ଜଣ ବିଚାରପତିମଧ୍ୟରୁ ଅନ୍ୟତମ ବିଚାରପତି ଭାବେ ସେ କାର୍ଯ୍ୟ ତୁଲାଇଥିଲେ ।

## ଆଧାର 
ଶ୍ରେଣୀ:୧୯୪୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଶ୍ରୀଲଙ୍କାର ଲୋକ
ସୁଶୀଳ କୁମାର ବାଗ

**ସୁଶୀଳ କୁମାର ବାଗ୍** (ଜନ୍ମ: ୨୫ ମଇ ୧୯୭୬) ଜଣେ ଓଡ଼ିଆ ସାହିତ୍ୟିକ ଅଟନ୍ତି । ସେ ମୁଖ୍ୟତଃ କ୍ଷୁଦ୍ର ଗଳ୍ପ , ପ୍ରବନ୍ଧ, ସମାଲୋଚନା ଓ ଫିଚର୍ ଲେଖନ୍ତି ।

## ରଚନାବଳୀ 
* ନିର୍ମଳ ନିର୍ଝର
* ବସୁଧାର ବାସ୍ନା
* ପଶ୍ଚିମ ଓଡ଼ିଶାର ଲୋକ ସଂସ୍କୃତି
* ବ୍ରଜନାଥ ରଥ : କବି ଓ କବିତା 
* ସନ୍ଥ କବୀର ଓ ସ୍ୱଭାବ କବି ଗଙ୍ଗାଧର 
*ଉମାଶଙ୍କର ପଣ୍ଡା 

## ସଂପାଦିତ ଓ ସଂକଳିତ ପୁସ୍ତକ 
*ଗଙ୍ଗାଧର କୁଇଜ୍ 
*ବରପାଲିର ବରପୁତ୍ର 
*ତୁଳନାର ଆଲୋକରେ ଗଙ୍ଗାଧର 
*ବରଗଡ଼ ପରିଚୟ 
*ଅଶୋକ ଅସରନ୍ତି (ଯୁଗ୍ମ ସଂକଳକ) 
*ଗଙ୍ଗାଧର ଗ୍ରନ୍ଥାବଳୀ (ଯୁଗ୍ମ ସଂପାଦକ) 
*ପର୍ଯ୍ୟଟନରେ ପଶ୍ଚିମ ଓଡ଼ିଶା 
*ଅଶୋକ ଅନ୍ତଲୋର୍କନ
* ଗାଥା ଗାୟତ୍ରୀ (ଯୁଗ୍ମ ସଂପାଦନା)

## ସମ୍ମାନ ଓ ପୁରସ୍କାର 
* କଥା ନବପ୍ରତିଭା ପୁରସ୍କାର - ୧୯୯୯ ( କଥା ପତ୍ରିକାଦ୍ୱାରା ପ୍ରଦତ୍ତ )
*ନିର୍ବାଣ ଯୁବ ପ୍ରତିଭା ସମ୍ମାନ-୨୦୧୩
*କବିପୁତ୍ର ଭଗବାନ ମେହେର ସମ୍ମାନ-୨୦୧୪
*ପଶ୍ଚିମା ପ୍ରବନ୍ଧ ପୁରସ୍କାର- ୨୦୧୫
* ଲେଖାଲେଖି ଯୁବ ଗାଳ୍ପିକ ପୁରସ୍କାର-୨୦୧୬
*କଣ୍ଡୁରୀ ଚରଣ ସ୍ମୃତି ସାହିତ୍ୟ ସମ୍ମାନ-୨୦୧୭
* ଅଶୋକ ଚନ୍ଦନ ସ୍ମୃତି ସମ୍ମାନ - ୨୦୧୭
* ଭୁବନେଶ୍ୱର ପୁସ୍ତକ ମେଳା ପୁରସ୍କାର-୨୦୧୭
*କଳିଙ୍ଗ ୟୁଥ୍‌ ଲିଟେଟାରୀ ଆଓ୍ବାର୍ଡ-୨୦୧୭
*ଦୂରଦର୍ଶୀ ସାହିତ୍ୟ ସମ୍ମାନ-୨୦୧୮
* କୈଳାସ ଚନ୍ଦ୍ର ସିଂହ ଯୁବ ସାରସ୍ୱତ ସମ୍ମାନ - ୨୦୧୯ ( ଉତ୍କଳ ସାହିତ୍ୟ ସମାଜଦ୍ୱାରା ପ୍ରଦତ୍ତ )
* ସୁବ୍ରତ ରଥ ସ୍ମାରକୀ ପୁରସ୍କାର - ୨୦୨୦ ( ଗଙ୍ଗାଧର ରଥ ଫାଉଣ୍ଡେସରଦ୍ୱାରା ପ୍ରଦତ୍ତ )

## ଆଧାର 
ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:୧୯୭୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ପ୍ରାଚୀନ ମିଶର

]]
**ପ୍ରାଚୀନ ମିଶର** ହେଉଛି ଉତ୍ତର ଆଫ୍ରିକାର ନୀଳନଦୀ କୂଳରେ ଗଢ଼ି ଉଠିଥିବା ଏକ ସଭ୍ଯତା । ଏହି ସଭ୍ଯତା ପ୍ରାକ୍-ଐତିହାସିକ ମିଶର ପରେ ପ୍ରାୟ ଖ୍ରୀଷ୍ଟପୂର୍ବ ୩୧୦୦ରେ (ନାମରଙ୍କ ଦ୍ୱାରା) ଉତ୍ତର ଓ ଦକ୍ଷିଣ ମିଶରର ଏକତ୍ରୀକରଣଠାରୁ ଆରମ୍ଭ ହୋଇଥିଲା ବୋଲି ବିଶେଷଜ୍ଞମାନେ ମତ ଦିଅନ୍ତି । ଏହାର ଇତିହାସରେ ଅନେକ ସ୍ଥିର ସାମ୍ରାଜ୍ଯ ସ୍ଥାପିତ ହୋଇଥିଲା; ପ୍ରାଚୀନ ରାଜ୍ଯ, ମଧ୍ଯରାଜ୍ଯ ଓ ସାମ୍ରାଜ୍ଯ ।

## ଆଧାର
ବଚ୍ଚା ବାଜି

ର ସମରକନ୍ଦଠାରେ ପ୍ରଦର୍ଶନ କରୁଥିବା କିଛି ନର୍ତ୍ତକ ବାଳକ ( ୧୫୯୦-୧୯୧୫ ମସିହା)]]

***ବଚ୍ଚା ବାଜି*** (ପାର୍ସୀ: بچه بازی‎, ଆକ୍ଷରିକ ଅର୍ଥ: "ବାଳକ ଖେଳ"; ମୂଳ  بچه "ବାଳକ", ଏବଂ بازی "ଖେଳ/କ୍ରୀଡ଼ା") ଆଫଗାନିସ୍ତାନର କିଛି ଭାଗରେ ପ୍ରଚଳିତ ବୟସ୍କ ପୁରୁଷଙ୍କଦ୍ୱାରା **ନର୍ତ୍ତକ ବାଳକ** ଭାବେ ପରିଚିତ ଶିଶୁ ବା କିଶୋର ବାଳକଙ୍କ ଉପରେ ହେଉଥିବା ଶିଶୁ ଯୌନ ଶୋଷଣର ଏକ ପ୍ରଥା ପାଇଁ ବ୍ୟବହୃତ କଥିତ ଶବ୍ଦଟିଏ । ଏହି ପ୍ରଥା ଯୌନ ଦାସତ୍ୱ ଏବଂ ଶିଶୁ ବେଶ୍ୟାବୃତ୍ତି ସହିତ ସମ୍ବନ୍ଧିତ । ଏକବିଂଶ ଶତାବ୍ଦୀରେ ଆଫଗାନିସ୍ତାନର ବିଭିନ୍ନ ଭାଗରେ ବଚ୍ଚା ବାଜି ପ୍ରଚଳିତ ରହିଛି । ବଳ ଏବଂ ଚାପ ପ୍ରୟୋଗ ସାଧାରଣ, ଏବଂ ସୁରକ୍ଷା ଅଧିକାରୀମାନେ କହନ୍ତି ଯେ ସେମାନେ ଏପରି ଅଭ୍ୟାସ ଅନତ କରିବାରେ ଅସମର୍ଥ କାରଣ ବଚ୍ଚା ବାଜି ସମ୍ବନ୍ଧୀୟ କାର୍ଯ୍ୟକଳାପରେ ଜଡ଼ିତ ଅନେକ ପୁରୁଷ ଶକ୍ତିଶାଳୀ ଏବଂ ସଶସ୍ତ୍ର ଯୁଦ୍ଧ ସର୍ଦ୍ଦାର ।

ଆଫଗାନ ଗୃହଯୁଦ୍ଧ (୧୯୯୬-୨୦୦୧) କାଳରେ *ବଚ୍ଚା ବାଜି* ପାଇଁ ତାଲିବାନ ଆଇନ ଅଧୀନରେ ମୃତ୍ୟୁଦଣ୍ଡ ବ୍ୟବସ୍ଥା ଥିଲା । ବାଳକମାନଙ୍କ ନାଚିବା ପ୍ରଥା ଆଫଗାନ ଆଇନ ଅନୁସାରେ ବେଆଇନ ହୋଇଥିଲେ ହେଁ ଶକ୍ତିଶାଳୀ ଅପରାଧୀଙ୍କ ବିରୋଧରେ କ୍ୱଚିତ ଆଇନ ଲାଗୁ କରାଯାଏ ଏବଂ ପୋଲିସ ସମ୍ବନ୍ଧିତ ଅପରାଧରେ ଜଡ଼ିତ ।

ଆଫଗାନିସ୍ତାନ ଅଧିକାର ପରେ ଯୁକ୍ତରାଷ୍ଟ୍ର ଆମେରିକାର ସରକାରୀ ବାହିନୀ *ବଚ୍ଚା ବାଜି*କୁ ଜାଣିଶୁଣି ଅଣଦେଖା କରିବା ପରେ ଅଭିଯୋଗ ହେବା ପରେ ଏକ ବିବାଦ ସୃଷ୍ଟି ହୋଇଥିଲା । ଆମେରିକୀୟ ସେନା ଏହି ଅପବ୍ୟବହାର ମୁଖ୍ୟତଃ "ସ୍ଥାନୀୟ ଆଫଗାନ ସରକାରଙ୍କ" ଦାୟିତ୍ୱ ଥିଲା ବୋଲି ଦାବୀ କରି ପ୍ରତ୍ୟୁତ୍ତର ଦେଇଥିଲା ।

୨୦୨୦ ସୁଦ୍ଧା ଆନ୍ତର୍ଜାତୀୟ ଉଦ୍‌ବେଗ ସତ୍ତ୍ୱେ ଏହି ଅଭ୍ୟାସ ଜାରିରହିଛି ।

## ଇତିହାସ 
*ବଚ୍ଚା ବାଜି* ଏକ କେଇ ଶତାବ୍ଦୀ ଧରି ଚଳି ଆସିଥିବା ଏକ ପରମ୍ପରା ।

ସେମାନେ ଗରିବ ଏବଂ ଦୁର୍ବଳ ହୋଇଥିବାରୁ ପ୍ରାୟତଃ ବାଳକମାନଙ୍କୁ ବଛାଯାଏ । ଦି ହଫିଙ୍ଗଟନ ପୋଷ୍ଟର ସାମ୍ବାଦିକ ନିକୋଲାସ ଗ୍ରାହାମ ବୃତ୍ତଚିତ୍ରଟିକୁ "ଉଭୟ ଆକର୍ଷଣୀୟ ଏବଂ ଭୟଙ୍କର" ବୋଲି ବର୍ଣ୍ଣନା କରି ପ୍ରଶଂସା କରିଥିଲେ । ଚଳଚ୍ଚିତ୍ରଟି ଆମ୍ନେଷ୍ଟି ୟୁକେ ମିଡ଼ିଆ ଆୱାର୍ଡ୍ସରେ ୨୦୧୧ ଡକ୍ୟୁମେଣ୍ଟାରୀ ପୁରସ୍କାର ଜିତିଥିଲା । ଚଳଚ୍ଚିତ୍ରଟି ଚ୍ୟାନେଲ ୪ର ମୋର୪ ସେବାରେ ପ୍ରସାରଣ କରାଯାଇଥିଲା ।

## ଆଧାର 
ଶ୍ରେଣୀ:ଆଫଗାନ ଶିଶୁ
ଶ୍ରେଣୀ:ଶିଶୁ ବେଶ୍ୟାବୃତ୍ତି
ଶ୍ରେଣୀ:ଆଫଗାନିସ୍ତାନରେ ଶିଶୁ ଯୌନ ଅତ୍ୟାଚାର
ଶ୍ରେଣୀ:ଆଫଗାନିସ୍ତାନରେ ନୃତ୍ୟ
ଶ୍ରେଣୀ:ବଳପୂର୍ବକ ବେଶ୍ୟାବୃତ୍ତି
ଶ୍ରେଣୀ:ଆଫଗାନିସ୍ତାନରେ ମାନବାଧିକାର ଅପବ୍ୟବହାର
ଶ୍ରେଣୀ:ଆଫଗାନିସ୍ତାନରେ ମାନବ ଚାଲାଣ
ଶ୍ରେଣୀ:ଏଲଜିବିଟି ଓ ଇସଲାମ
ଶ୍ରେଣୀ:ପୁରୁଷ କାମୋଦ୍ଦୀପକ ନର୍ତ୍ତକ
ଶ୍ରେଣୀ:ପୁରୁଷ ବେଶ୍ୟାବୃତ୍ତି
ଶ୍ରେଣୀ:ଏସିଆରେ ବେଶ୍ୟାବୃତ୍ତି
ଶ୍ରେଣୀ:ଲିଙ୍ଗଗତ ବିଭାଜନ ଏବଂ ଇସଲାମ
ଶ୍ରେଣୀ:ଯୌନଗତ ମାନବ ଚାଲାଣ
ଶ୍ରେଣୀ:ଯୌନ କର୍ମୀ
ଶ୍ରେଣୀ:ଯୌନ ଦାସତ୍ୱ
ଶ୍ରେଣୀ:ଆଫଗାନିସ୍ତାନରେ ଯୌନତା
ଶ୍ରେଣୀ:ଏସିଆରେ ପୁରୁଷମାନଙ୍କ ବିରୁଦ୍ଧରେ ହିଂସା
ଶ୍ରେଣୀ:କ୍ରସ-ଡ୍ରେସିଂ
ନରହରି ଦଣ୍ଡପାଟ

**ନରହରି ଦଣ୍ଡପାଟ** ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ସ୍ୱାଧୀନତା ପୂର୍ବରୁ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ସ୍ୱାଧୀନତା ପୂର୍ବରୁ ୧୯୪୬ ମସିହାରେ ହୋଇଥିବା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୨ୟ ଓଡ଼ିଶା ବିଧାନ ସଭା (ସ୍ୱାଧୀନତା ପୂର୍ବରୁ)କୁ ନିର୍ବାଚିତ ହୋଇଥିଲେ ।

## ରାଜନୈତିକ ଜୀବନ 
ନରହରି ନିର୍ଦ୍ଦଳୀୟ ପ୍ରାର୍ଥୀ ଭାବରେ ସ୍ୱାଧୀନତା ପୂର୍ବରୁ ଓଡ଼ିଶା ବିଧାନ ସଭା ପାଇଁ ନିର୍ବାଚନ ଲଢ଼ିଥିଲେ । ସେ ସ୍ୱାଧୀନତା ପୂର୍ବରୁ ୨ୟ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ କାର୍ଯ୍ୟ କରିଥିଲେ ।

## ଆଧାର 
ଶ୍ରେଣୀ:ଓଡ଼ିଆ ଲୋକ
ହେମେନ୍ଦ୍ର ପ୍ରସାଦ ମହାପାତ୍ର

**ହେମେନ୍ଦ୍ର ପ୍ରସାଦ ମହାପାତ୍ର** (ଜନ୍ମ: ୨ ଜାନୁଆରୀ ୧୯୩୪) ଜଣେ ଓଡ଼ିଆ ରାଜନୀତିଜ୍ଞ । ସେ ଓଡ଼ିଶା ରାଜନୀତିରେ ସ୍ୱତନ୍ତ୍ର ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ତିନିଥର କାର୍ଯ୍ୟ କରିଛନ୍ତି । ୧୯୬୧, ୧୯୬୭ ଓ ୧୯୭୧ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ଯଥାକ୍ରମେ ୩ୟ, ୪ର୍ଥ ଓ ୫ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ହେମେନ୍ଦ୍ର ୧୯୩୪ ମସିହାର ଜାନୁଆରୀ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ବଳରାମ ମହାପାତ୍ର ଓ ପତ୍ନୀଙ୍କ ନାମ କୁଞ୍ଜଲତା ମହାପାତ୍ର ।

## ରାଜନୈତିକ ଜୀବନ 
ହେମେନ୍ଦ୍ର ସ୍ୱତନ୍ତ୍ର ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ୩ ଥର କାର୍ଯ୍ୟ କରିଥିଲେ ।

### ବିଧାନ ସଭା ସଭ୍ୟ ବିବରଣୀ 
## ଆଧାର 
ଶ୍ରେଣୀ:୧୯୩୪ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୩ୟ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୪ର୍ଥ ଓଡ଼ିଶା ବିଧାନ ସଭାର ସଭ୍ୟ
ଶ୍ରେଣୀ:୫ମ ଓଡ଼ିଶା ବିଧାନ ସଭାର ସଭ୍ୟ
ଗାଙ୍ଗପୁର ଗଡ଼ଜାତ ରାଜ୍ୟ

**ଗାଙ୍ଗପୁର ଗଡ଼ଜାତ ରାଜ୍ୟ** ବ୍ରିଟିଶ ରାଜତ୍ୱ ସମୟରେ ଭାରତର ଗଡଜାତ ରାଜ୍ୟମାନଙ୍କ ମଧ୍ୟରୁ ଅନ୍ୟତମ ଥିଲା । ୧୯୦୫ ପର୍ଯ୍ୟନ୍ତ ଏହା ପୂର୍ବ ରାଜ୍ୟ ଏଜେନ୍ସି( Eastern States Agency) ଅଧୀନରେ ଛୋଟା ନାଗପୁର ରାଜ୍ୟମାନଙ୍କ ମଧ୍ୟରୁ ଗୋଟିଏ ଥିଲା ।

ଗାଙ୍ଗପୁରର କ୍ଷେତ୍ରଫଳ ୬୪୫୪ ବର୍ଗ କିଲୋମିଟର ଓ ୧୯୪୧ ମସିହାରେ ଏହାର ଜନସଂଖ୍ୟା ୩୯୮,୧୭୧ ଥିଲା । ଜନସାଧାରଣ ମୁଖ୍ୟତଃ ଓଡ଼ିଆ ଭାଷାଭାଷୀ ଥିଲେ । ଏହା ୧ ଜାନୁଆରୀ ୧୯୪୮ରେ ଭାରତର ଏକ ଅଂଶ ଭାବରେ ମିଶିଥିଲା। ଗାଙ୍ଗପୁର ରାଜ୍ୟର ରାଜଧାନୀ ଆଧୁନିକ ଓଡ଼ିଶାର ସୁନ୍ଦରଗଡ ସହର ଥିଲା ।

## ଇତିହାସ
ଗାଙ୍ଗପୁର ସମ୍ବଲପୁରର ରାଜ୍ୟର  ଏକ ସାମନ୍ତ ରାଜ୍ୟ ଥିଲା । ୧୮୨୧ ମସିହାରେ ବ୍ରିଟିଶ କର୍ତ୍ତୃପକ୍ଷ ଗାଙ୍ଗପୁର ଉପରେ ସମ୍ବଲପୁରର ସାମ୍ରାଜ୍ୟ ଅଧିକାରକୁ ବାତିଲ କରିଦେଲେ ଏବଂ ଗାଙ୍ଗପୁରର ଶାସକଙ୍କୁ ଏକ ସନଦ ଦିଆଗଲା, ଯାହାଦ୍ୱାରା ଗାଙ୍ଗପୁର ଏକ ବ୍ରିଟିଶ ସାମନ୍ତ ରାଜ୍ୟ ଭାବରେ ମାନ୍ୟତା ପାଇଲା।

### ଶାସକ 
ଗାଙ୍ଗପୁରର ଶାସକମାନେ ୧ ୧୮୭୪ ପରଠାରୁ * ରାଜା * ଉପାଧି ଗ୍ରହଣ କରିଥିଲେ ।
* .... - ୧୮୦୪ ବାଜନାଥ ଶେଖର ଦେଓ |
* ୧୮୦୪ - ୧୮୨୦ ଇନ୍ଦ୍ର ଶେଖର ଦେଓ |
* ୧୮୨୦ - 26 ଫେବୃଆରୀ 1831 ପର୍ଶରାମ ଶେଖର ଦେଓ (ମୃ. 1831)
* ୧୮୩୧ - ୧୮୫୨ ଜଗଦେବ ଶେଖର ଦେଓ |
* ୧୮୫୨ - ୧୮୫୮ ଚନ୍ଦ୍ରଭାନୁ ଶେଖର ଦେଓ |
* ୧୮୫୮ ମଦନ ମୋହନ ଶେଖର ଦେଓ |
* ୨୮ ଅକ୍ଟୋବର ୧୮୫୮ - ୧୮୭୪ ରଘୁନାଥ ଶେଖର ଦେଓ (ଜ. ୧୮୪୯ - ମୃ. ୧୯୧୭)

#### ରାଜା 
* ୧୮୭୪ - ୧୯୧୭ ରଘୁନାଥ ଶେଖର ଦେଓ (ବ୍ୟକ୍ତିଗତ ଉପାଧୀ ଶୈଳୀ ମହାରାଜା ୧୯୧୫ରୁ)
* ୧୦ ଜୁନ୍ ୧୯୧୭ - ୫ ମଇ ୧୯୩୦ ଭବାନୀ ଶଙ୍କର ଶେଖର ଦେଓ (ଜ. ୧୮୯୮ - ମୃ. ୧୯୩୦)
* ୫ ମଇ ୧୯୩୦- ୨୬ ଡିସେମ୍ବର ୧୯୩୮ ବୀର ମିତ୍ର ପ୍ରତାପ ଶେଖର ଦେଓ (ଜ. ୧୯୨୦ - ମୃ. ୧୯୩୮)
* ୫ ମଇ ୧୯୩୦ - ୨୬ ଡିସେମ୍ବର ୧୯୩୮ କୁରୁପମର ରାଣୀ ଜାନକୀ ରଥନାୟମାର୍ଜୀ -ରିଜେଣ୍ଟ୍
* ୨୬ ଡିସେମ୍ବର ୧୯୩୮ - ୧୫ ଅଗଷ୍ଟ ୧୯୪୭ ବିର ପ୍ରତାପ ଶେଖର ଦେଓ (ଖ୍ରୀ। ୧୯୨୩- ଡି। ୧୯୬୭)
* ୨୬ ଡିସେମ୍ବର ୧୯୩୮- ୨୭ ନଭେମ୍ବର ୧୯୪୪ କୁରୁପମର ରାଣୀ ଜାନକୀ ରଥନାୟମାର୍ଜୀ - ରିଜେଣ୍ଟ୍ *

## ଆଧାର
ଶ୍ରେଣୀ:ଓଡ଼ିଶା
ବେଣୁଧର ନାଏକ

**ବେଣୁଧର ନାଏକ** (୧୧ ଜାନୁଆରୀ ୧୯୩୬ - ୨୦ ଫେବୃଆରୀ ୧୯୯୪) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଭାରତୀୟ ଜାତୀୟ କଂଗ୍ରେସର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୪ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୬ଷ୍ଠ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ବେଣୁଧର ୧୯୩୬ ମସିହାର ଜାନୁଆରୀ ୧୧ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ପ୍ରାଣକୃଷ୍ଣ ନାଏକ ଓ ପତ୍ନୀଙ୍କ ନାମ ସାବିତ୍ରୀ ଦେବୀ ।

## ରାଜନୈତିକ ଜୀବନ 
ବେଣୁଧର ଭାରତୀୟ ଜାତୀୟ କଂଗ୍ରେସର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ବେଣୁଧର ୧୯୯୪ ମସିହାର ଫେବୃଆରୀ ୨୦ ତାରିଖରେ ୫୮ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୬ ଜନ୍ମ
ଶ୍ରେଣୀ:୧୯୯୪ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୬ଷ୍ଠ ଓଡ଼ିଶା ବିଧାନ ସଭାର ସଭ୍ୟ
ହଳଦୀ କୁମକୁମ

**ହଳଦୀ କୁକୁମ**, କିମ୍ବା **ହଳଦୀ କୁଙ୍କୁମ ଉତ୍ସବ** ହେଉଛି ଭାରତରେ ଏକ ସାମାଜିକ ଉତ୍ସବ ଯେଉଁଥିରେ ବିବାହିତ ମହିଳାମାନେ ଦଳଦୀ ଏବଂ *କୁମକୁମ*  ପରସ୍ପରକୁ ବାଣ୍ଟିଥାନ୍ତି । ହଳଦୀ ଏବଂ କୁଙ୍କୁମ ହେଉଛି ବିବାହିତ ସ୍ତ୍ରୀମାନଙ୍କର ବୈବାହିତ ଜୀବନର ପ୍ରତୀକ ଏବଂ ଏହି ଉତ୍ସବରେ ସେମାନେ ସ୍ୱାମୀମାନଙ୍କର ଦୀର୍ଘ ଜୀବନ କାମନା କରିଥାନ୍ତି ।

ଏହି ଉତ୍ସବଟି ମୁଖ୍ୟତଃ ଭାରତର ପଶ୍ଚିମରେ ଅବସ୍ଥିତ ରାଜ୍ୟମାନଙ୍କର କେତେକାଞ୍ଚଳରେ ପ୍ରଚଳିତ । ମହାରାଷ୍ଟ୍ର, କର୍ଣ୍ଣାଟକ, ଗୁଜରାଟ, ରାଜସ୍ଥାନ ଏବଂ ଗୋଆରେ ଏହି ଉତ୍ସବ ବିଶେଷ ଲୋକପ୍ରିୟ । ତାମିଲନାଡ଼ୁରେ, ଏହି ଉତ୍ସବ ଆଦିପେରୁକ୍କୁ ବା ଆଦି ମୌସୁମୀ ଉତ୍ସବ ନାମକ ଏକ ତାମିଲ ହିନ୍ଦୁ ପର୍ବ ଭାବରେ ପାଳନ କରାଯାଏ । ଅଷ୍ଟାଦଶ ଶତାବ୍ଦୀରୁ ଚାଲି ଆସୁଥିବା ଏହି ପର୍ବଟି ତାମିଲ ପଞ୍ଜିକାର ଆଦି ମାସରେ (ଜୁଲାଇ ଓ ଅଗଷ୍ଟର ମଧ୍ୟଭାବ) ପଡ଼ିଥାଏ । ବିବାହିତ ମହିଳାମାନେ ବନ୍ଧୁ, ସମ୍ପର୍କୀୟ ଏବଂ ନୂତନ ପରିଚିତମାନଙ୍କୁ ଆନନ୍ଦ ଏବଂ ମଜାଦାର ପରିବେଶରେ ଭେଟିବାକୁ ଆମନ୍ତ୍ରଣ କରଥାନ୍ତି । ଏହି ପରିପ୍ରେକ୍ଷୀରେ, ଚୁଡ଼ି, ମିଠା, ଫୁଲ, ପାନ, ବାଦାମ ଏବଂ ନଡ଼ିଆ ଆଦି ବଣ୍ଟନ କରିଥାନ୍ତି ।

ଏହି ଉତ୍ସବଟି ବିଭିନ୍ନ ଶ୍ରାବଣ ମାସର ଶୁକ୍ରବାରରେ, ଦୀପାବଳି ସମୟରେ ଏବଂ ସଂକ୍ରାନ୍ତି ସମୟରେ ମୁଖ୍ୟତଃ ପାଳନ କରାଯାଇଥାଏ ।

## ଆଧାର 
ଶ୍ରେଣୀ:ହିନ୍ଦୁ ପର୍ବ
ସିଗମଣ୍ଡ ଫ୍ରଏଡ଼

**ସିଗମଣ୍ଡ ଫ୍ରଏଡ଼** (ମୋରାଭିଆ, ୬ ମଇ ୧୮୫୬ - ଲଣ୍ଡନ, ୨୩ ସେପ୍ଟେମ୍ବର ୧୯୩୯) ଜଣେ ଅଷ୍ଟ୍ରିଆର ସ୍ନାୟୁବିଜ୍ଞାନୀ ଥିଲେ। ସେ ମାନସିକ ରୋଗ ଏବଂ ସ୍ନାୟୁ ରୋଗର ଚିକିତ୍ସା ମନସ୍ତାତ୍ତ୍ୱିକ ବିଶ୍ଳେଷଣ ମାଧ୍ୟମରେ ଉଦ୍ଭାବନ କରିଥିଲେ।

ମନୋବିଜ୍ଞାନରେ ଫ୍ରଏଡ୍ ଜଣେ ଗୁରୁତ୍ୱପୂର୍ଣ୍ଣ ପ୍ରତିଭା କାରଣ ସେ ଅବଚେତନ ମନକୁ ଅଧ୍ୟୟନ କରିଥିଲେ । ମନର ଅବଚେତନ ଅଂଶକୁ ମଣିଷଦ୍ୱାରା ସହଜରେ ନିୟନ୍ତ୍ରଣ କିମ୍ବା ଅନୁଭବ କରାଯାଇପାରେ ନାହିଁ ।

୧୮୬୦ ମସିହାରେ ତାଙ୍କ ପରିବାର ସିଗମଣ୍ଡଙ୍କ ସହିତ ଭିଏନାକୁ ଚାଲିଗଲେ | ସେ ବିଦ୍ୟାଳୟରେ ଭଲ ପାଠ ପଢ଼ି ଡାକ୍ତର ହୋଇଥିଲେ । ଫ୍ରଏଡ୍ ୧୮୮୬ ମସିହାରେ ମାର୍ଥା ବର୍ନାଏସଙ୍କୁ ବିବାହ କରିଥିଲେ। ସେମାନଙ୍କର ଛଅଟି ସନ୍ତାନ ଥିଲେ।

ଫ୍ରଏଡ୍ ୧୯୩୦ ଦଶକରେ ଅଷ୍ଟ୍ରିଆରେ ରହୁଥିଲେ | ଜର୍ମାନୀର ଅଷ୍ଟ୍ରିଆ ଅଧିକାର ପରେ ସେ ଇହୂଦୀ ହୋଇଥିବାରୁ ସେ ଗେଷ୍ଟାପୋ ନଜରକୁ ଆସିଥିଲେ । ଏହାପରେ ଫ୍ରଏଡ ଏବଂ ତାଙ୍କ ପରିବାର ଭିଏନା ଛାଡି ଜୁନ୍ ୧୯୩୮ରେ ଇଂଲଣ୍ଡ ଯାଇଥିଲେ ।

## ଅବଦାନ
ଫ୍ରଏଡ୍ ମାନବ ମନର ଏକ ସିଦ୍ଧାନ୍ତ (ଏହାର ସଂଗଠନ ଏବଂ କାର୍ଯ୍ୟ) ବିକଶିତ କରିଥିଲେ | ତାଙ୍କର ଅନ୍ୟ ଏକ ମୌଳିକ ସିଦ୍ଧାନ୍ତ ଥିଲା ଯେ ମଣିଷର ଆଚରଣ ମନର ସଂଗଠନ ପ୍ରଭାବିତ କରେ ଓ ଏହା ଦ୍ୱର ପ୍ରଭାବିତ ହୁଏ ।

ଏହି ଧାରଣା ତାଙ୍କୁ ମାନସିକ ରୋଗର ଉପଶମ ପାଇଁ କିଛି ଚିକିତ୍ସା କୌଶଳକୁ ବ୍ୟବହାର କରିବାକୁ ଅନୁପ୍ରାଣିତ କଲା । ତାଙ୍କ ଅନୁସନ୍ଧାନର ଏକ୍ ମୁଖ୍ୟ ସିଦ୍ଧାନ୍ତ ହେଉଛି ଯେ ବ୍ୟକ୍ତିତ୍ୱ ପିଲାଦିନର ଅନୁଭୂତିଦ୍ୱାରା ବିକଶିତ ହୁଏ ।

### ପ୍ରାରମ୍ଭିକ ଅବଦାନ
ଫ୍ରଏଡ୍ ୧୭ ବର୍ଷ ବୟସରେ ଭିଏନା ବିଶ୍ୱବିଦ୍ୟାଳୟରେ ମେଡିସିନ୍ ଅଧ୍ୟୟନ ଆରମ୍ଭ କରିଥିଲେ। ସେ ୨୫ ବର୍ଷ ବୟସରେ ୧୮୮୧ରେ ତାଙ୍କର ଏମ୍ ଡି ଡିଗ୍ରୀ ହାସଲ କରିଥିଲେ । ଆର୍ଥିକ କାରଣରୁ ସ୍ନାୟୁବିଜ୍ଞାନରେ ଚିକିତ୍ସକ ଭାବେ କାମ ଆରମ୍ଭ କରିଥିଲେ।

ଫ୍ରଏଡ୍ ଆଶା କରିଥିଲେ ଯେ ତାଙ୍କର ଅନୁସନ୍ଧାନ ତାଙ୍କର ଚିକିତ୍ସା କୌଶଳ ପାଇଁ ଏକ ଦୃଢ଼ ବୈଜ୍ଞାନିକ ଭିତ୍ତି ପ୍ରଦାନ କରିବ । ଫ୍ରଏଡିୟ ଉପଚାରର(ମନସ୍ତାତ୍ତ୍ୱିକ ବିଶ୍ଳେଷଣ) ଲକ୍ଷ୍ୟ ଥିଲା, ଅବଚେତନ ଚିନ୍ତାଧାରା ଏବଂ ଭାବନାକୁ ଚେତନାକୁ ଆଣିବା, ରୋଗୀକୁ ବିକୃତ ଭାବନାରୁ ମୁକ୍ତି ଦେବା ।

ଫ୍ରଏଡ୍ ଏହି ସମୟରେ ଏକ ପ୍ରସ୍ତାବ ଦେଇଥିଲେ ଯେ ଶିଶୁ ଅବସ୍ଥାରେ ଯୌନ ଶୋଷଣ ପରବର୍ତି ସମୟରେ ମାନସିକ ରୋଗର କାରଣ ହୋଇଥାଏ । ଏହି ରୋଗନିର୍ଣ୍ଣୟନ ପଦ୍ଧତିକୁ ରୋଗୀମାନେ ସାଧାରଣତଃ ବିଶ୍ୱାସ କରିନଥିଲେ । 

ଫ୍ରଏଡ୍ କୋକେନର ଜଣେ ପ୍ରାରମ୍ଭିକ ଉପଭୋକ୍ତା ତଥା  ପ୍ରୋତ୍ସାହକ ଥିଲେ। ତାଙ୍କ ମତରେ କୋକେନ ଯନ୍ତ୍ରଣାନିବାରକ ଓ ଆଣ୍ଟିଡେପ୍ରେସାଣ୍ଟ ଭାବରେ କାର୍ଯ୍ୟ କରିଥାଏ।

## ମୃତ୍ୟୁ
ସେପ୍ଟେମ୍ବର ୧୯୩୯ ମଧ୍ୟଭାଗରେ, ଫ୍ରଏଡଙ୍କ ମାଢିର କର୍କଟ ତାଙ୍କୁ ଅଧିକ ଯନ୍ତ୍ରଣା ଦେଉଥିଲା ଏବଂ ଏହା ଉପରେ ଶଲ୍ୟକର୍ମ ସମ୍ବବ ନୁହେଁ ବୋଲି ଘୋଷଣା କରାଯାଇଥିଲା | ଡକ୍ଟର ଜୋସେଫାଇନ୍ ଷ୍ଟ୍ରୋସ ତାଙ୍କୁ ମର୍ଫିନ ଇଞ୍ଜେକସନ୍ ଦେଇଥିଲେ, ଯାହାଦ୍ୱାରା ୨୩ ସେପ୍ଟେମ୍ବର ୧୯୩୯ର  ମଧ୍ୟରାତ୍ରିରେ ଫ୍ରଏଡଙ୍କ ମୃତ୍ୟୁ ଘଟିଥିଲା ।

## ଆଧାର
ଶ୍ରେଣୀ:୧୮୫୬ ଜନ୍ମ
ଶ୍ରେଣୀ:୧୯୩୯ ମୃତ୍ୟୁ
ହେମନ୍ତ କୁମାର ସିଂହ ଦଣ୍ଡପାଟ

**ହେମନ୍ତ କୁମାର ସିଂହ ଦଣ୍ଡପାଟ** (୨୮ ଅପ୍ରେଲ ୧୯୩୨ - ୧୮ ମାର୍ଚ୍ଚ ୨୦୦୨) ଜଣେ ଓଡ଼ିଆ ରାଜନୀତିଜ୍ଞ ଥିଲେ । ସେ ଓଡ଼ିଶା ରାଜନୀତିରେ ଜନତା ପାର୍ଟିର କର୍ମୀ ଭାବରେ କାର୍ଯ୍ୟ କରୁଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ । ୧୯୭୭ ମସିହାରେ ହୋଇଥିବା ଓଡ଼ିଶା ବିଧାନ ସଭା ନିର୍ବାଚନରେ ସେ ବଣାଇ ବିଧାନ ସଭା ନିର୍ବାଚନ ମଣ୍ଡଳୀରୁ ୭ମ ଓଡ଼ିଶା ବିଧାନ ସଭାକୁ ନିର୍ବାଚିତ ହୋଇଥିଲେ ।

## ଜନ୍ମ, ପରିବାର ଓ ଶିକ୍ଷା 
ହେମନ୍ତ ୧୯୩୨ ମସିହାର ଅପ୍ରେଲ ୨୮ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ବାପାଙ୍କ ନାମ ଅନନ୍ତ ଚରଣ ସିଂହ ଦଣ୍ଡପାଟ ଓ ପତ୍ନୀଙ୍କ ନାମ ସୁଲୋଚନା ସିଂହ ଦଣ୍ଡପାଟ ।

## ରାଜନୈତିକ ଜୀବନ 
ହେମନ୍ତ ଜନତା ପାର୍ଟିର କର୍ମକର୍ତ୍ତା ଭାବରେ ଓଡ଼ିଶା ରାଜନୀତିରେ ସକ୍ରିୟ ଥିଲେ । ସେ ଓଡ଼ିଶା ବିଧାନ ସଭାରେ ଜଣେ ବିଧାୟକ ଭାବରେ ଥରେ କାର୍ଯ୍ୟ କରିଥିଲେ ।

## ମୃତ୍ୟୁ 
ହେମନ୍ତ ୨୦୦୨ ମସିହାର ମାର୍ଚ୍ଚ ୧୮ ତାରିଖରେ ୬୯ ବର୍ଷ ବୟସରେ ମୃତ୍ୟୁବରଣ କରିଥିଲେ ।

## ଆଧାର 
ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:୨୦୦୨ ମୃତ୍ୟୁ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ସୁନ୍ଦରଗଡ଼ ଜିଲ୍ଲାର ଲୋକ
ଶ୍ରେଣୀ:୭ମ ଓଡ଼ିଶା ବିଧାନ ସଭାର ସଭ୍ୟ